title: Phoebe Buffay

text: Davidin Phoebe tapasi ensimmäisellä kaudella, mutta suhde päättyi, kun David lähti töihin Minskiin. Hän tuli kuitenkin yhdeksännellä kaudella takaisin, mutta liian myöhään, sillä Phoebe seurusteli jo Mike Hanniganin kanssa.


title: Phoebe Buffay

text: Las Vegas -jaksoissa vihjataan, että Phoebe olisi joskus mennyt naimisiin siellä ja hän luuli avioliiton olevan voimassa vain Las Vegasissa. Lisäksi Phoebe on mennyt kihloihin Joeyn kanssa, kun Joey luuli Phoeben olevan raskaana. Phoebe suostui, mutta kun Joey sai tietää, että raskaana olikin Rachel, hän kosikin Racheliä. Rachel kuitenkin kieltäytyi.


title: Phoebe Buffay

text: Phoebe tapasi Mike Hanniganin yhdeksännen kauden alussa. He tutustuivat Joeyn sattumalta järjestämillä sokkotreffeillä. Joey oli nimittäin unohtanut järjestää Phoebelle seuraa sokkotreffeille, kuten he olivat keskenään sopineet. Hätäpäissään Joey meni kertomaan miehen nimeksi Mike. Tämän jälkeen hän järjesti treffeille ensimmäisen Mike-nimisen henkilön, joka tuli vastaan. Kauden lopussa Phoeben entinen miesystävä tiedemies David palasi takaisin Minskistä. Davidin oli tarkoitus kosia Phoebeä, mutta Mike ehti ensin.


title: Phoebe Buffay

text: Mikelle kosinta tuotti vaikeuksia. Hänen piti ensin kosia Phoebeä koripallo-ottelun tauolla. Phoebe kuitenkin pilasi tilanteen haukkumalla tapaa tyhmäksi, kun eräs mies kosi tyttöystäväänsä samassa ottelussa. Seuraavalla kerralla Phoebe vuorostaan kosi Mikea vastaavanlaisessa tilanteessa. Tilanne oli Mikelle kuitenkin nolo, koska koko yleisö nauroi heille. Kolmannella kerralla Mike oli piilottanut kihlasormuksen kakkuun, jota Phoebe söi ravintolassa. Heidän naureskellessaan epäonnisia kosintayrityksiä Phoebe kysyi piloillaan, oliko Mike kenties piilottanut sormuksen kakkuun. Turhautuneena Mike kosi Phoebea saman tien, ja Phoebe suostui.


title: Phoebe Buffay

text: Kymmenennellä kaudella Phoebe ja Mike menivät naimisiin. Heidät vihittiin talvella keskellä katua Phoeben ystävän soittaessa taustalla steel-rummuilla The Beatlesin kappaletta ”Here, There and Everywhere”.


title: Phoebe Buffay

text: Naimisiin mentyään Phoebe vaihtoi sukunimensä Buffay muotoon Buffay-Hannigan. Ensiksi hän kertoi uudeksi nimekseen Prinsessa Consuela Bananahammock. Mike vastasi vaihtamalla omaksi nimekseen Crap Bag (). Kun Phoebe sai selville, että "banana hammock" oli slangisana uimahousuille, hän vaihtoi nimensä Phoebe Buffay-Hanniganiksi.


title: Phoebe Buffay

text: Phoebe on ammatiltaan hieroja. Aluksi hän teki töitä kotonaan, minne asiakkaat tulivat hierottavaksi. Hän kertoi vihaavansa hierontafirmoja, mutta lopulta selvisi, että hän itsekin työskentelee eräässä yrityksessä hierojana. Hän oli siellä pitkään, mutta sai potkut, koska hänellä oli liian läheinen kontakti erääseen miesasiakkaaseen.


title: Phoebe Buffay

text: Phoebella oli myös pitopalvelu Monican kanssa, mutta yritys loppui lyhyeen, koska Monica sai töitä eräästä ravintolasta kokkina. Myöhemmin Phoebe on ollut muun muassa puhelinmyyjänä myymässä kopiomustetta. Siinä työssä hän onnistui estämään erään miehen itsemurhan.


title: Phoebe Buffay

text: Joey sai hankittua Phoebelle avustajantöitä "Päivien viemää" -sarjasta, jossa hän itse näytteli. Phoebe pääsi näyttelemään sairaanhoitajaa, mutta kuvaukset eivät sujuneet kovinkaan hyvin, sillä otos jouduttiin kuvaamaan useaan otteeseen Phoeben takia. Lisäksi Phoebe pääsi esittämään tarjoilijaa. Hän ei kuitenkaan ymmärtänyt sitä, että sairaanhoitajasta tuleekin yhtäkkiä tarjoilija eikä hän tervehtisi Joeyn esittämää tohtoria, joka työskenteli samassa sairaalassa. Phoeben mukaan hänen ihailijansa menisivät tilanteesta aivan sekaisin. Phoebe pilasi tahallaan erään kohtauksen kuvaukset, minkä jälkeen vartija vei hänet pois.


title: Phoebe Buffay

text: Phoebea on myös luultu pornotähdeksi, koska hänen siskonsa Ursula esiintyi pornoelokuvissa hänen nimellään.


title: Phoebe Buffay

text: Phoebe esiintyy usein ongelmatilanteissa valenimellä Regina Phalange. Ainoastaan kerran hän on viitannut Regina Phalange -nimellä johonkin muuhun kuin itseensä, tällöinkin keksimäänsä henkilöön. Tämän lisäksi hän keksi phalangen olevan lentokoneen osa.


title: Phoebe Buffay

text: Ensimmäisen kerran Phoebe esiintyi Phalangena viidennen kauden ensimmäisessä jaksossa, kun Rossin ja Emilyn häät Britanniassa olivat Rossin ja osittain myös Rachelin takia epäonnistuneet. Phoebe soitti Yhdysvalloista Britanniaan ja yritti tavoittaa Emilyn äitiä. Perheen taloudenhoitaja kuitenkin vastasi puhelimeen, ja Phoebe sanoi olevansa tohtori Phalange, Rossin aivotohtori. Phoebe esiintyi salanimellään viidennellä kaudella vielä Las Vegas -jakson toisessa osiossa. Kun hän sai porttikiellon kasinolle tapeltuaan vanhan naisen kanssa, hän yritti vielä päästä pelaamaan esiintymällä Regina Phalangena. Hänet kuitenkin heitettiin ulos.


title: Phoebe Buffay

text: Seuraavan kerran Phoebe viittasikin Regina Phalange -nimellä muuhun kuin itseensä. Seitsemännellä kaudella Rachelin vanha kouluystävä kysyi, kuuluiko Phoebe kouluaikoinaan mihinkään järjestöön. Phoebe valehteli kuuluneensa, mutta lisäsi järjestön lopettaneen toimintansa, kun Regina Phalange kuoli alkoholimyrkytykseen.


title: Phoebe Buffay

text: Kahdeksannen kauden alkuvaiheilla Monica ja Chandler pohtivat eräässä jaksossa, antoiko heidän häämatkallaan tapaamansa aviopari heille tahallaan väärän puhelinnumeron. Joey vihjaili, etteivät he ehkä kenties antaneet oikeita nimiäkään. Kun Monica ei voinut uskoa sitä, Joey esitteli itsensä Phoebelle nimellä Ken Adams, mihin Phoebe vastasi kätellen: ”Regina Phalange”. Myöhemmin samalla kaudella Phoebe oli taas Regina Phalange, kun hän harjoitteli Chandlerin kanssa työhaastatteluun menemistä.


title: Phoebe Buffay

text: Kymmenennellä tuotantokaudella jaksossa 'Ranskaa', hän esittelee itsensä ranskalaiseksi naiseksi tällä nimellä näytelmän ohjaajalle ja samalla esitti Joeyn olevan hänen pikkuveljensä. Viimeisen kerran Phalange mainitaan viimeisessä Frendit-jaksossa, kun Phoebe keksii Rachelin lentokoneen ”vasemmassa filangissa (engl. phalange)” olevan vikaa.


title: Phoebe Buffay

text: Kuudennella tuotantokaudella sarjassa oli kaksi jaksoa, joissa kerrotaan, miten olisi voinut käydä, jos asiat olisivat menneet toisella tavalla: Ensimmäisessä jaksossa Phoebe oli töissä Merrill Lynch -investointipankissa meklarina. Hän oli työkiireidensä takia epäystävällinen ja puhui vähän väliä kännykkäänsä. Lisäksi hän poltti tupakkaa, jonka hän aina sytytti kännykän soidessa. Työssään Phoebe onnistui hävittämään 13 miljoonaa dollaria yhtiön rahoja. Hän joutui sairaalaan saatuaan sydänkohtaukseen ja sai samalla potkut, vaikkei saanutkaan itse heti tietää sitä. Ross sai tiedon potkuista, mutta ei kertonut sitä Phoebelle. Seuraavassa jaksossa Phoebe livahti sairaalasta ja asteli tietämättömänä vanhalle työpaikalleen. Kun hänelle kerrottiin potkuista ja 13 miljoonan dollarin menetyksestä, hän sai uuden sydänkohtauksen. Jakson lopussa hän lauloi Central Perkissä kahdesta sydänkohtauksestaan.


title: Narva-Jõesuu

text: Narva-Jõesuu (aiemmin , paikallisesti "Jõesuu") on kylpyläkaupunki Itä-Virumaan maakunnassa Viron koillisnurkassa, Suomenlahden rannalla.


title: Narva-Jõesuu

text: Nimensä mukaisesti Narva-Jõesuu sijaitsee Narvanjoen suussa ja länsirannalla, runsaan kymmenen kilometrin päässä Narvan kaupungista. Pohjoispuolisen Narvanlahden rannalla kaupunkia reunustaa hienohiekkainen, kaareva uimaranta.


title: Narva-Jõesuu

text: Narva-Jõesuun kauppala perustettiin 1917. Vuonna 1934 se liitettiin Narvan kaupunkiin, josta Narva-Jõesuu erotettiin itsenäiseksi kaupungiksi 1990.


title: Narva-Jõesuu

text: Vuoden 2017 kuntauudistuksessa Narva-Jõesuu, Vaivara ja Kohtla-Järven Viivikonnan kaupunginosa yhdistyivät muodostaen uuden Narva-Jõesuun kaupungin. Tällöin vanhasta Narva-Jõesuusta tuli epäitsenäinen kaupunki, asutusyksikkö (), ja uuden Narva-Jõesuun hallinnollisen kaupungin, hallintoyksikön (), osa.


title: Narva-Jõesuu

text: Vuoden 2011 väestönlaskennan mukaan Narva-Jõesuussa oli 2 632 asukasta, joista 339 (12,9 %) oli virolaisia, 2 031 (77,2 %) venäläisiä ja 243 (9,2 %) muita kansallisuuksia.


title: Narva-Jõesuu

text: Narva-Jõesuu on perinteikäs kylpyläkaupunki, joka tunnettiin tsaarinaikaan nimellä Hungerburg. Säilyneet pitsihuvilat ja hiekkaranta ovat tuoneet monille suomalaisille mieleen Terijoen, sillä myös Narva-Jõesuu oli Pietarin aristokraattien kesäinen kohtauspaikka. Se edusti Viron kylpyläkaupunkien ehdotonta huippua, jonne paikallisella väestöllä ja keskiluokalla ei juuri ollut asiaa. 1800-luvun venäläiset taiteilijat, esimerkiksi taidemaalarit Repin ja Šiškin, kirjailijat Leskov ja Mamin-Sibirjak sekä runoilija Severjanin viettivät siellä kesiään.


title: Narva-Jõesuu

text: Huviloiden määrä nousi ensimmäisen maailmansodan aattona jopa tuhanteen. Tosin tästä loistokaudesta kertoo enää vain asemakaava tyhjine tontteineen. Terijoen tapaan Narva-Jõesuunkin pitsihuviloita siirrettiin maailmansotien välillä muualle maahan ja niitä löytää yhä mm. Pärnusta, Haapsalusta ja Tallinnan Nõmmelta. Toisesta maailmansodasta paikan päällä säilyi vain kolmisenkymmentä huvilaa ja näistäkin on enää jäljellä vain muutama. Sodassa tuhoutui myös ydinkeskusta ja mm. vasta vuonna 1935 valmistunut rantapaviljonki "Rannahoone".


title: Narva-Jõesuu

text: Sodan jälkeen Neuvostoliitto piti Narvan seutua strategisesti tärkeänä. Tästä syystä alkuperäisväestön paluumuutto ja myös matkailu oli rajoitettua. Huviloiden rappeutumista vältettiin siirtämällä ne erilaisten teollisuuslaitosten lomakodeiksi. Vuonna 1961 valmistui kolhoosiväen käyttöön 1930-luvun periaatteiden mukainen funkkiskylpylä. Tämä aloitti Narva-Jõesuun uuden suosion kauden, jonka aikana hotelleita ja lomakeskuksia nousi aina Neuvostoliiton loppuun saakka.


title: Narva-Jõesuu

text: Uuden itsenäistymisen myötä nämä jäivät pitkäksi aikaa rapistumaan, sillä Narvanjoesta tuli rajajoki ja matkailuvirrat tyrehtyivät. Funkkiskylpylä avattiin kunnostettuna vuonna 2006 ja nyt käynnissä on useita uusia kylpylähankkeita. Vuonna 1912 valmistunut kaivohuone ja huvielämän keskus "Kuursaal" on yhä puistossa raunioina, mutta myös sen kunnostusta suunnitellaan.


title: Narva-Jõesuu

text: Itä-Virumaan maakunta jakautuu seutukuntiin, joista Narva-Jõesuu kuuluu Narvan seudun muodostamaan Idaregiooniin. Sen neljällä kunnalla (Narva, Narva-Jõesuu, Sillamäe, Vaivara) on ollut keskinäinen kumppanuussopimus Kotkan–Haminan seudun viiden kunnan (Hamina, Kotka, Miehikkälä, Pyhtää, Virolahti) kanssa.


title: Vesisota

text: Vesisota on yleensä lapsien leikkimä leikki. Siinä yritetään kastella toiset vesipyssyin, vesi-ilmapalloilla tai muilla vastaavilla. Muotoja on monia, kuten lipunryöstö ja kastelua joukkueissa. Vesisodan sääntöjä voi vapaasti muokata, koska kansainvälisiä sääntöjä ei ole.


title: Vesisota

text: Tunnetuin vesisota lienee thaimaalaiseen uudenvuodenjuhlaan Songkraniin liittyvä 3-6 päivää jatkuva julkinen vesisota, jonka uhriksi voi joutua kuka tahansa kadulla liikkuva.


title: Sääntö

text: Sääntö voi tarkoittaa seuraavia asioita:Erilaisia sääntöjä ovat esimerkiksi liikennesäännöt, käyttäytymissäännöt, oikean käden sääntö, Simpsonin sääntö ja nyrkkisääntö.


title: Kortti

text: Kortti voi tarkoittaa:


title: Beretta Modello 38

text: Moschetto Automatico Beretta Modello 1938 on italialaisen "Fabbrica d'Armi Pietro Beretta S.p.A.":n vuosina 1938–1950 valmistama konepistooli. Se oli Italian lisäksi palveluskäytössä Argentiinassa, Romaniassa ja Saksassa.


title: Beretta Modello 38

text: Ase suunniteltiin alun perin vuonna 1935 kehitetyn itselataavan karabiinin pohjalta. Aseesta tehtiin modifikaatio nimeltä Beretta 38/42, joka oli aseen kenttäversio ja oli massatuotantoon tarkoitettu yksinkertaisempi ja kevyempi versio. Versiossa puinen karbiinimallinen etutukki muotoiltiin uudelleen ja piipun vaippa poistettiin.


title: Crows Fly Black

text: Crows Fly Black on Tarotin seitsemäs studioalbumi, joka julkaistiin Suomessa King Foon kautta 27. lokakuuta 2006. Se sijoittui parhaimmillaan Suomen albumilistan viidenneksi. Albumi on laulaja Tommi Salmelan ensimmäinen yhtyeen virallisena jäsenenä. Levy on aikaisempaa Tarot-tuotantoa raskaampaa ja tummasointisempaa.


title: Crows Fly Black

text: Kappaleesta ”You” julkaistiin 17. toukokuuta 2006 single, joka sijoittui Suomen singlelistan ensimmäiseksi. Single sisältää myös coverversion Blue Öyster Cultin kappaleesta ”Veteran of the Psychic Wars”.


title: Crows Fly Black

text: Saksalainen Nuclear Blast julkaisi albumin muualla Euroopassa 19. tammikuuta 2007, ja helmikuussa yhtye konsertoi Keski-Euroopassa ensimmäistä kertaa 20-vuotisella urallaan.


title: Intermezzo II

text:
Intermezzo II on norjalaisen black metal -yhtye Satyriconin EP. Se julkaistiin vuonna 1999.
Vierailevat muusikot


title: Cesare Maldini

text: Cesare Maldini (5. helmikuuta 1932 Trieste – 3. huhtikuuta 2016 Milano) oli italialainen jalkapallovalmentaja ja pelaaja.


title: Cesare Maldini

text: Maldini oli yksi Italian parhaista puolustajista 1950–60-luvuilla. Hän edusti menestysvuosinaan AC Milania, jossa voitti Euroopan Cupin mestaruuden vuonna 1963. Valmentajana Maldini oli yksi italialaisen tiiviiseen puolustuspelaamiseen ja miesvartiointiin perustuvan catenaccio-pelitavan kehittäjistä. Hän oli jalkapalloilija Paolo Maldinin isä.


title: Cesare Maldini

text: Maldini aloitti peliuransa Triestinassa 1952 ja siirtyi 1954 AC Milaniin, jossa pelasi uransa kultaiset vuodet. Hän nousi 1950-luvulla joukkueen ehdottomien avainpelaajien joukkoon ja vuosikymmenten saatossa Maldinista tuli AC Milanin seuraikoni. Maldini voitti Milanin paidassa neljä Italian mestaruutta. Pelaajauran kruunasi kausi 1962/63, jolloin Maldini toimi Milanin kapteenina seuran voittaessa historiansa ensimmäisen Euroopan Cupin mestaruuden. Hän pelasi Milanissa 12 vuotta ja yli 300 liigaottelua, kunnes siirtyi vuonna 1966 Torinoon. Hän lopetti pelaajauransa seurassa vuonna 1967.Pelaajauransa jälkeen Maldini toimi Nereo Roccon apuvalmentajana AC Milanissa. Roccon siirryttyä vuonna 1972 tekniseksi johtajaksi tuli Maldinista seuran päävalmentaja. Nuori valmentaja johdatti tiiviisti puolustaneen Milanin Coppa Italian ja Cup-voittajien Cupin mestariksi heti debyyttikaudellaan. Hän sai potkut seurasta kauden 1973/74 lopulla. Sittemmin Maldini valmensi US Foggiaa, Ternana Calciota ja Parmaa, jonka hän nosti Serie B:hen.


title: Cesare Maldini

text: Vuonna 1980 Maldini siirtyi Italian jalkapallomaajoukkueen valmennustiimiin. Hän työskenteli Enzo Bearzotin apuvalmentajana kuusi vuotta ja oli mukana voittamassa maailmanmestaruutta 1982. Vuonna 1986 hän siirtyi Italian alle 21-vuotiaiden jalkapallomaajoukkueen päävalmentajaksi ja luotsasi nuoret kolmeen perättäiseen Euroopan mestaruuteen vuosina 1992, 1994 ja 1996. Hän valmensi Italiaa myös olympiakisoissa 1992 ja 1996.


title: Cesare Maldini

text: Menestys nuorten maajoukkueessa nosti Maldinin Italian jalkapallomaajoukkueen päävalmentajaksi vuonna 1996. Hän johdatti maan menestyksekkäästi MM-kisoihin 1998. Italia pelasi Maldinin alaisuudessa catenaccion hengessä tiiviisti puolustaen. Puolustuksen johtohahmona oli hänen poikansa, joukkueen kapteeni Paolo Maldini. Italia eteni turnauksessa puolivälieriin saakka, kunnes hävisi maalittoman ottelun jälkeen rangaistuspotkukilpailussa kisaisännälle Ranskalle. Maldini sai kisojen jälkeen kovaa kritiikkiä liian puolustusvoittoiseksi ja vanhanaikaiseksi haukutusta pelitavastaan. Hän erosi tehtävistään kisojen jälkeen.


title: Cesare Maldini

text: Maaliskuussa 2001 Maldini palasi AC Milanin päävalmentajaksi loppukauden ajaksi. Kausi oli kokonaisuutena kehno Milanin jäätyä Mestarien liigan ulkopuolelle. Yksittäisenä suurena voittona Maldini luotsasi Milanin 6–0-voittoon paikallisvastustaja Internazionalesta. Voitto on seuran suurin Milanon paikallisottelussa.


title: Cesare Maldini

text: Tammikuussa 2002 Maldinista tuli Paraguayn maajoukkuevalmentaja. Paraguay oli jo aiemmin varmistanut paikkansa MM-kisoissa 2002. Maldinista tuli pestinsä myötä 70-vuotiaana vanhin MM-kisoissa valmentanut päävalmentaja. Ennätyksen rikkoi vasta Otto Rehhagel MM-kisoissa 2010. Maldini luotsasi Paraguayn jatkoon alkulohkostaan, mutta turnaus päättyi pudotuspelien avauskierrokselle niukkaan tappioon Saksalle.Maldinin valmennusura loppui MM-kisoihin 2002, minkä jälkeen hän työskenteli AC Milanissa kykyjenetsijänä. Hän työskenteli myös beIN SPORTS- ja Al Jazeera -kanavilla jalkapalloasiantuntijana. Maldini kuoli huhtikuun 2. ja 3. päivien välisenä yönä 2016 Milanossa 84-vuotiaana.


title: Rosalind Franklin

text: Rosalind Elsie Franklin (25. heinäkuuta 1920 – 16. huhtikuuta 1958) oli englantilainen kemisti. Hän teki merkittävää uraauurtavaa tutkimusta (DNA, virukset ja hiili). Hänet tunnetaan erityisesti osuudestaan DNA:n rakenteen selvittämiseen vuonna 1953.


title: Rosalind Franklin

text: Rosalind Franklin syntyi Lontoossa, mutta asui useita vuosia elämästään myös Pariisissa. DNA-molekyylejä hän tutki King's Collegessa Lontoossa, jossa hän tapasi myös Maurice Wilkinsin. Yleisten arvioiden mukaan Francis Crick ja James Watson löysivät DNA-molekyylin rakenteen Rosalind Franklinin röntgendiffraktiokuvien avulla. Tiede-lehden artikkelissa on kuvattu tätä potentiaalista kilpailua tiedemaailmassa.


title: Rosalind Franklin

text: Kertomuksen mukaan Maurice Wilkins näytti salaa Watsonille ja Crickille Franklinin kuvia hänen siitä tietämättä. Miehet julkaisivat tulokset ennen Rosalind Franklinia. Rosalind Franklin kuoli syöpään 37-vuotiaana vuonna 1958. Siksikään hän ei ehtinyt saada merkittävästä työstään Nobel-palkintoa, joka myönnetään yleensä vain eläville. Wilkins, Watson ja Crick saivat Nobel-palkinnon vuonna 1962.


title: Enzo Bearzot

text: Enzo Bearzot (26. syyskuuta 1927 Aiello del Friuli, Italia – 21. joulukuuta 2010 Milano, Italia) oli italialainen jalkapalloilija ja -valmentaja. Bearzot muistetaan parhaiten Jalkapallon MM-kullasta 1982 Italian maajoukkueen päävalmentajana.


title: Enzo Bearzot

text: Bearzotin peliura oli varsin vaatimaton kestäen kuitenkin 18 vuotta. Pelipaikaltaan Bearzot keskuspuolustaja ja pelasi yhden maaottelun Italian jalkapallomaajoukkueessa.


title: Enzo Bearzot

text:
Päätettyään peliuransa 1964 Torinossa, Bearzot jatkoi työskentelyä seurassa apuvalmentajana tehden töitä legendaarisen italialaisvalmentaja Nereo Roccon kanssa.
1968 Bearzot debytoi Serie C:ssä pelanneen Pro Praton päävalmentajana, mutta hänen uransa tärkein hetki oli siirtyminen Italian jalkapalloliiton päävalmentajaksi 1969. Hän toimi Italian jalkapallomaajoukkueen apulaisvalmentajana MM-kisoihin 1974 saakka. Vuonna 1975 Bearzot jätti alle 23-vuotiaiden maajoukkuevalmentajan tehtävät ja siirtyi takaisin maajoukkueen apulaisvalmentajaksi ja 1977 seurasi Fulvio Bernardinia päävalmentajana.


title: Enzo Bearzot

text: Bearzotin johdolla Italia sijoittui 1978 MM-kisoissa neljänneksi ja 1982 MM-kisoissa tuloksena oli maailmanmestaruus. 1986 MM-kisoissa Italia jäi neljännesvälieriin ja Bearzot jätti tehtävänsä kisojen jälkeen. Maailmanmestaruus palautti Italian jälleen maailman jalkapalloeliittiin, sillä edellisen mestaruuden maa oli saavuttanut vuoden 1938 MM-kisoissa Ranskassa.


title: Enzo Bearzot

text: EM-kisoissa Bearzot johdatti Italian neljänneksi 1980.


title: Enzo Bearzot

text: Bearzot kuoli 21. joulukuuta 2010 Milanossa pitkän sairauden murtamana 83-vuotiaana.


title: The Mies

text: The Mies on kokkolalainen rockyhtye. Trio soitti aktiivisesti 1990-luvun taitteen molemmin puolin. Englanniksi laulanut yhtye yhdisti melodista poppia neuroottiseen rockiin.


title: The Mies

text: Indierockin alaan kuuluva The Mies ei ollut ns. huumoribändi, toisin kuin yhtyeen nimestä voisi päätellä. Yhtyeen ainoa albumi "Raining Cats and Dogs" (1994) sai kriitikoilta kiitosta, ja se nimettiin Radiomafian Viikon levyksi, mutta myyntimenestystä siitä ei tullut.


title: The Mies

text: Yhtyeen kitaristi-laulaja Jukka Annala teki yhtyeen tekstit ja kitaravetoisen musiikin. Annalan lisäksi yhtyeessä soittivat rumpali Tommi Lahtonen ja basisti Mauke Möller. Lahtonen on soittanut The Miehen jälkeen lukuisissa kokkolalaisissa popyhtyeissä. Möller oli kitaristina Claudia-yhtyeessä, joka voitti Rockin Suomen mestaruus -tittelin vuonna 1985.


title: The Mies

text: Yhtye on levyttänyt yhteensä 18 kappaletta vuosina 1990–1995. Esiintyessään The Mies on tulkinnut omien sävellysten lisäksi lainakappaleita Talking Headsista Hurriganesiin ja Triffidsistä Doorsiin. Yhtye esiintyi kolmesti Seinäjoen Provinssirockissa ja teki 1990-luvun taitteessa kaksi esiintymismatkaa Neuvosto-Viroon.


title: The Mies

text: Yhtyeen nimi juontuu perustamisajankohtaan, syksyyn 1987. Lahtonen ja Annala nauhoittivat demokappaleen "Gimme All Your Goodies" ja päättivät lähettää sen Ylen alueradioon nimellä, joka kuulostaisi mahdollisimman hölmöltä.


title: The Mies

text: Yhtyeen jäsenet ovat hajaantuneet eri puolille Suomea. Annala asuu Helsingissä, Möller Loviisassa ja Lahtonen edelleen Kokkolassa. Toimittajana työskentelevä Annala on julkaissut kaksi tietokirjaa. Annalan esikoisteos "Salmiakki" (Nemo, 2001) ylsi Tieto Finlandia -ehdokkaaksi. Seuraavassa teoksessa "Toopelivisio" (Teos, 2006) esitteli kotimaisen tv-komiikan historiaa.


title: The Mies

text: Lahtonen ja Möller ovat sittemmin soittaneet yhdessä bileyhtye Mokkamastersissa, joka esittää iskelmämusiikkia rockasenteella. Lahtonen soittaa myös kokkolalaisessa The Phonies -yhtyeessä, jonka esikoisalbumi "Instant Elation" ilmestyi 2004.


title: The Mies

text: The Mies -yhtye ei ole hajonnut, vaikka yhtyeen toiminta hiipui 1990-luvun jälkipuoliskolla. Tammikuussa 2006 The Mies esiintyi seitsemän vuoden tauon jälkeen, Kokkolan Calle -yökerhossa.


title: Tiia Piili

text: Tiia Maria Piili (s. 16. huhtikuuta 1979 Lappeenranta) on Suomen kaikkien aikojen menestynein kilpa-aerobikkaaja. Hän on lajin nelinkertainen maailmanmestari ja nelinkertainen Euroopan mestari. Yhteensä hänellä on neljätoista arvokisamitalia. Piili aloitti kilpailu-uransa vuonna 1996 ja lopetti kauden 2006 jälkeen.


title: Klubitakki

text: Klubitakki eli bleiseri on miesten yksivärinen irtotakki. Takissa on kansitaskut sekä yksi- tai kaksirivinen napitus ja metalliset napit. Yleensä klubitakki esiintyy osana koulujen, urheiluseurojen tai yritysten virkapukua.


title: Klubitakki

text: Klubitakin alkuperästä on useampia väitteitä. Varhaisin dokumentoitu lähde kertoo cambridgeläisen soutukerhon käyttäneen punaisia klubitakkeja kesällä. Takkien kerrottiin näyttäneen olevan ilmiliekeissä ('ablaze'). Suosittu tarina kertoo HMS Blazer -laivan kapteenin tilanneen miehistölleen samanlaiset takit Ison-Britannian kuningatar Viktorian vierailua varten. Etymologisen selityksen mukaan 'blazer' tulee englannin kielen sanasta "emblazoning", joka pohjautuu koulujen, klubien ja laivojen tavasta kirjailla vaakuna tai logo takin rintaan.


title: Grahamin piirikunta (Arizona)

text: Grahamin piirikunta () on piirikunta Arizonan osavaltiossa Yhdysvalloissa. Piirikunnassa asui vuoden 2010 väestönlaskennassa 37 220 ihmistä. Piirikunnan hallinnollinen keskus on Saffordin kaupunki.


title: Grahamin piirikunta (Arizona)

text: Grahamin piirikunnan pohjoisosissa sijaitsee San Carlosin intiaanireservaatti.


title: Greenleen piirikunta

text: Greenleen piirikunta () on piirikunta Arizonassa, Yhdysvalloissa. Vuoden 2010 väestönlaskennassa 4 787 neliökilometrin laajuisessa piirikunnassa asui 8 437 asukasta. Piirikunnan hallinnollinen keskus on Cliftonin kaupunki.


title: Greenleen piirikunta

text: Greenleen piirikunta perustettiin 1909 ja nimettiin Cliftonin alueen varhaisen uudisasukkaan Mason Greenleen mukaan. Piirikunta on järjestyksessä Arizonan 14. ja se muodostettiin osasta Grahamin piirikuntaa. Clifton on ollut alusta saakka piirikunnan hallinnollinen keskus.


title: Emotional Playground

text: Emotional Playground on keravalaisen Stone-yhtyeen viimeiseksi jäänyt studioalbumi. Albumista julkaistiin remasteroitu CD-versio 2003.


title: Emotional Playground

text: Albumi ylsi Suomen virallisen listan sijalle 30, ja se pysyi listalla yhteensä 3 viikkoa.


title: Emotional Playground

text: Kaikki kappaleet sanoittanut Janne Joutsenniemi sekä sovittanut Stone.


title: Emotional Playground

text: A-puoli


title: Emotional Playground

text: B-puoli


title: La Pazin piirikunta

text: La Pazin piirikunta () on piirikunta Arizonassa, Yhdysvalloissa. Vuonna 2010 piirikunnassa asui 20 489 asukasta. Piirikunnan hallinnollinen keskus on Parkerin kaupunki.


title: La Pazin piirikunta

text: La Paz on Arizonan ainoa piirikunta, joka on perustettu toisen piirikunnan aloitteesta. Vuonna 1983 Yuman piirikunnan pohjoisosien asukkaat ehdottivat uuden piirikunnan perustamista, ja se perustettiin. Piirikunta sai nimensä Coloradojoen varrella olevan vanhan, nykyään hylätyn La Pazin kaivoskaupungin mukaan.


title: La Pazin piirikunta

text: Piirikunnan laajojen asumattomien alueiden vuoksi sen on vaikea saada riittävää verosummaa piirikunnan hallinnon ylläpitämiseksi, saati investointien tekemiseksi. Tämän ongelman myötä tuli lakimuutos, ja enää ei ole mahdollista irtautua toisesta piirikunnasta La Pazin tavoin.


title: La Pazin piirikunta

text: Vuonna 2002 piirikunnassa oli 19 715 asukasta, 8 362 kotitaloutta ja 5 619 perhettä. Asuintiheys oli 2/km².


title: La Pazin piirikunta

text: Asukkaista 74,15 % on valkoisia, 12,53 % intiaaneja, 0,79 % afroamerikkalaisia, 0,41 % aasialaisia, 0,10 % Tyynenmeren saarilta ja 9,35 % muita. 18,90 % väestöstä puhuu espanjaa.


title: La Pazin piirikunta

text: 21,20 % kotitalouksista on alle 18-vuotiaita lapsia, 54,20 % aviopareja, 8,20 % yksinhuoltajaäitejä, yksinasuvia 32,80 % ja yli 65-vuotiaita 12,90 %. Keskimääräinen perheenkoko on 2,79.Jokaista 100 naista kohtaan on 105 miestä.Köyhyysrajan alapuolella elää 19,60 % asukkaista (13,60 % perheistä, 28,50 % alle 18-vuotiaista).


title: Arvo Kuusla

text: Arvo Armas Kuusla (vuoteen 1935 "Granlund", 19. huhtikuuta 1907 Pyhäjärvi Vpl – 24. kesäkuuta 1960 Helsinki) oli suomalainen näyttelijä ja SF:n järjestäjä. Kuusla tunnettiin muun muassa elokuvan "Seitsemän veljestä" Eerona.


title: Arvo Kuusla

text: Kuusla toimi myös SF:n järjestäjänä. Kuuslan vaimo oli näyttelijä Irja Kuusla ja hänen lapsiaan olivat näyttelijä Matti Kuusla ja kuvaaja Mauno Kuusla. Arvo Kuusla loi pitkän uran elokuvassa kuin teatterissakin. Kuusla esiintyi muun muassa elokuvissa "Vaimoke", "Seitsemän veljestä", "SF-paraati", "Loviisa - Niskavuoren nuori emäntä", "Pekka Puupää kesälaitumilla", "Tuntematon sotilas", "Pekka ja Pätkä pahassa pulassa", "Kiinni on ja pysyy eli Pekan ja Pätkän uusia seikkailuja", "Majuri maantieltä", "Hei, rillumarei!", "Pikku Ilona ja hänen karitsansa", "Pekka ja Pätkä Suezilla", "Pekka ja Pätkä ketjukolarissa" ja Kuuslan viimeinen elokuva "Komisario Palmun erehdys".


title: Arvo Kuusla

text: Arvo Kuuslan suurempiin rooleihin kuului muun muassa opettaja Vellanus elokuvassa "Lumisten metsien tyttö" (1960). Hän oli naimisissa Irja Kuuslan kanssa vuosina 1931–1960. Kuusla kuului revyyteatteri Punaisen Myllyn vakiokaartiin 1940-luvulta kuolemaansa saakka.


title: Maricopan piirikunta

text: Maricopan piirikunta () on piirikunta Arizonassa, Yhdysvalloissa. Vuonna 2015 piirikunnassa asui yli 4,1 miljoonaa asukasta. Piirikunnan hallinnollinen keskus on Phoenixin kaupunki.


title: Maricopan piirikunta

text: Vuoden 2010 väestölaskennassa piirikunnassa oli 3 817 117 asukasta. Vuoden 2000 väestölaskennassa piirikunnassa oli 3 072 149 asukasta, 1 132 886 kotitaloutta ja 763 565 perhettä. Väestötiheys oli 129/km². Väestöstä 77.35% oli valkoisia, 11.13% latinoja, 3.73% afro-amerikkalaisia, 1.85% intiaaneja, 2.16% aasialaisia ja 12.00% muista roduista.


title: Maricopan piirikunta

text: 33.00%:ssa kotitalouksista oli alle 18-vuotiaita lapsia, 51.60%:ssa aviopareja, 10.70%:ssa yksinhuoltajaäitejä, 32.60%:ssa ei ollut perheitä ja 7.90%:ssa yksin asuvia yli 65-vuotiaita. Keskimääräinen kotitalouden koko oli 2.67 ja perheen koko 3.21.Jokaista 100 naista vastaan oli 100.1 miestä.Asukkaista 8.00% asuu köyhyysrajan alapuolella.


title: Courtney Cummz

text: Courtney Cummz (s. 4. joulukuuta 1981 Shepherdstown, Länsi-Virginia) on yhdysvaltalainen pornonäyttelijä. Tällä hetkellä hänellä on voimassa sopimus "Zero Tolerancesen" kanssa. Ennen uraansa pornoteollisuudessa hän toimi nudistien lomakohteessa ja hänen ensimmäinen työnsä oli tarjoilijana Applebee'sissa.


title: Courtney Cummz

text: Hiljattain Cummz alkoi ohjaajaksi. Hänen ensimmäinen ohjauksensa, Eva Angelinan tähdittämä "Face Invaders", toi hänelle myönteistä palautetta.


title: Mohaven piirikunta

text: Mohaven piirikunta () on piirikunta Arizonassa, Yhdysvalloissa. Vuonna 2010 piirikunnassa asui 200 186 asukasta. Piirikunnan hallinnollinen keskus on Kingmanin kaupunki.


title: Mohaven piirikunta

text: Osa Grand Canyonin kansallispuistosta sijaitsee Mohaven piirikunnassa. Mohave on yksi Arizonan osavaltion neljästä alkuperäisestä piirikunnasta, jotka perustettiin 1864.


title: Mohaven piirikunta

text: Vuonna 2000 Mohaven piirikunnassa oli 155 032 asukasta, 62 809 kotitaloutta ja 43 401 perhettä. Väestötiheys oli 4/km².


title: Mohaven piirikunta

text: Asukkaista 90,06 % oli valkoisia, 2,41 % intiaaneja, 0,77 % aasialaisia, 0,54 % afro-amerikkalaisia, 0,11 % Tyynenmeren saaristosta ja 4,00 % muista roduista.


title: Mohaven piirikunta

text: 25,10 % kotitalouksissa oli alle 18-vuotiaita lapsia, 55,10 % oli aviossa asuvia pareja, 9,30 % oli yksinhuoltajaäitejä ja 30,90 % kotitalouksista ei ollut perhettä. 11,30 % kotitalouksista asui yli 65-vuotias yksin. Keskimääräinen perheen koko oli 2,87.Jokaista 100 naista kohtaan on 98,90 miestä.Köyhyysrajan alapuolella asui 13,90 % väestöstä. (perheistä 9,80 %, yli 65-vuotiaista 7,80 %, lapsista 20,40 %)


title: Navajon piirikunta

text: Navajon piirikunta () on piirikunta Arizonassa, Yhdysvalloissa. Vuonna 2006 piirikunnassa asui 111 339 asukasta. Piirikunnan hallinnollinen keskus on Holbrookin kaupunki.


title: Navajon piirikunta

text: Najavon piirikunta erosi Apachen piirikunnasta 21. maaliskuuta 1895.


title: Navajon piirikunta

text: Vuonna 2000 Najavossa oli 97 470 asukasta, 30 043 kotitaloutta ja 23 073 perhettä. Väestötiheys oli 4/km².


title: Navajon piirikunta

text: Asukkaista 47.74% oli intiaaneja, 45.91% valkoisia, 24.77% latinoja, 0.88% afro-amerikkalaisia, 0.33% aasialaisia, 0.05% Tyynenmeren saaristosta ja 3.15% muista roduista. 35.65% ei puhu äidinkielenään englantia.


title: Navajon piirikunta

text:
40.50% kotitalouksissa oli alle 18-vuotiaita lapsia, 55.50% oli aviossa asuvia pareja, 16.30% oli yksinhuoltajaäitejä ja perheettömiä oli 23.20%. 7.20% kotitalouksista asui yli 65-vuotias yksin. Keskimääräinen perheen koko oli 3.68.
Köyhyysrajan alapuolella asui 29.50% väestöstä.


title: Tara Reid

text: Tara Reid (s. 8. marraskuuta 1975 Wyckoff, New Jersey, Yhdysvallat) on yhdysvaltalainen näyttelijä, joka tunnetaan parhaiten rooleistaan "American Pie"- ja "American Pie 2" -elokuvissa.


title: Tara Reid

text: Reid esiintyi lapsena lukuisissa mainoksissa, mm. McDonald’s ja Jell-O. Hänen uransa alkoi pienistä televisiorooleista sarjoissa "Saved by the Bell" ja "Päivien viemää". Lisäksi Reid näytteli Danni Sullivania sarjassa "Tuho-osasto" vuosina 2003–2005. Elokuva-alalla hänen läpimurtonsa oli vuoden 1999 "American Pie", vaikka hän oli tätä ennen tehnyt jo ensimmäisen pääroolinsa kulttielokuvassa "Big Lebowski". "American Pien" ohella Reid esiintyi 2000-luvun taitteessa taloudellisesti menestyneissä elokuvissa "Julmia aikeita" ja "Urban Legend – kauhutarinoita". Vuonna 2012 hän näytteli jatko-osassa "" ja vuosina 2013–2016 elokuvissa "Haihurrikaani", "Haihurrikaani 2: Toinen tuleminen", "Haihurrikaani 3: Ei helvetissä" ja "Haihurrikaani 4".


Heroes of Might and Magic III: The Restoration of Erathia (yleisesti Heroes of Might and Magic III tai Heroes III) on New World Computingin kehittämä ja The 3DO Companyn vuonna Windowsille julkaisema fantasiateemainen strategiapeli, joka on osa "Heroes of Might and Magic" -pelisarjaa. Myöhemmin 3DO julkaisi pelistä Macintosh-version ja Loki Software Linux-version.


title: Heroes of Might and Magic III: The Restoration of Erathia

text: Pelille julkaistiin kaksi lisäosaa: "" (1999) ja "" (2000). Alkuperäisestä pelistä ja "Armageddon’s Bladesta" julkaistiin myös yhteispaketti "Heroes of Might and Magic III: Double Pack". Lisäksi "Heroes of Might and Magic III:sta" ja sen molemmista lisäosista julkaistiin Macintosh-yhteensopiva "Heroes III Complete".


text: Heroes® of Might & Magic® III – HD Edition julkaistaan Steam-pelipalvelussa 29.1.2015, mutta siihen ei ainakaan toistaiseksi olla julkaisemassa lisäosia. HD-versiossa on uusitut grafiikat, laajakuvatuki sekä online-moninpeli Steamworksilla.


text: Pelaaminen on vuoropohjaista. Pelin ytimessä ovat sankarit, armeijoiden komentajat, joita siirrellään erilaisissa pelimaastoissa. Pelissä on seitsemän yksinpelikampanjaa sekä hotseat- ja verkkomoninpelimahdollisuus.


text: Sankareita ohjataan hiiren osoittimella tai vaihtoehtoisesti nuolinäppäimillä. Sankarit siirtyvät maastossa liikkumispisteidensä rajoittamina. Liikkumispisteet määräytyvät pääosin sankarin armeijan koostumuksen mukaan. Liikkumispisteet kuluvat maastossa siirtyessä ja palautuvat vuoron alussa. Erilaiset maastotyypit kuluttavat liikkumispisteitä eri tavoin. Maaston esteiden ja vihollisjoukkojen läpi ei voi siirtyä. Vesillä siirrytään laivalla. Laivaan siirtyminen ja laivasta poistuminen kuluttaa armeijan kaikki jäljellä olevat liikkumispisteet.


text:
Sankarien armeijat ja muut joukot koostuvat olennoista. Olentoja saadaan pääosin kaupungeista värväämällä. Lähes jokaisesta olennosta on olemassa tavallinen ja paranneltu tyyppi. Jokaisella kaupungeista värvättävällä olentotyypillä on oma rakennuksensa, joka on rakennettava ennen kuin olennon värvääminen on mahdollista. Olentoja on saatavilla vain rajoitettu määrä viikossa ja jokaisella olentotypillä on oma kaupungin linnan tasosta riippuva viikoittainen kasvumääränsä. Kasvumäärät voivat satunnaisesti kohota tai laskea joinakin viikkoina ja kuukausina. Värvättyjä olentoja voidaan pitää kaupungeissa ja sankarit voivat siirtää armeijoidensa olentoja toisilleen. Maastosta saattaa löytyä neutraaleja olentojoukkoja, joita vastaan sankarin olentoarmeijan on yleensä taisteltava päästäkseen ohi, mutta ne saattavat myös paeta tai antautua sankarille joukkojen voimasuhteista ja sankarin diplomatiataidosta riippuen. Resursseja tarvitaan rakennusten rakentamiseen ja joukkojen värväämiseen. Resursseja saadaan pääosin maastossa sijaitsevista resurssikätköistä ja tuotantorakennuksista. Pelissä saattaa olla myös vuoden mittaan satunnaisia tapahtumia, joiden johdosta pelaaja joko luovuttaa tai ottaa vastaan resursseja.
Sankarin hyökätessä vihollisjoukkoja vastaan tai joutuessa hyökkäyksen kohteeksi, peliruutu siirtyy taistelukenttänäkymään. Taistelukenttä koostuu 165 (15×11) kuusikulmion muotoisesta ruudusta. Ruudussa voi sijaita esteitä, joita maata pitkin kulkevat yksiköt eivät voi läpäistä. Taistelukenttä sisältää taistelun osapuolten kaikki yksiköt. Armeijaan mahtuu seitsemän yksikköä. Yksikkö koostuu yhdestä tai useammasta saman olentotyypin olennosta. Taistelu tapahtuu yksiköitä taistelukentällä siirtäen ja hyökäten niiden avulla vastustajan yksiköitä vastaan. Sankarit eivät suoraan osallistu taistelemiseen, mutta vaikuttavat esimerkiksi kyvyillään ja taidoillaan yksiköiden taistelutehoon ja voivat heittää loitsuja taistelun kulkuun vaikuttaakseen. Taistelun voittaa se osapuoli, jonka vastustajan armeija tuhoutuu ensin tai jonka vastustaja antautuu tai pakenee. Armeijan tuhoutuessa taistelussa sankari katoaa ja menettää voittajalleen kaikki omistamansa taikaesineet. Sankarin paetessa sankarin armeija tuhoutuu, mutta sankarin voi värvätä uudelleen.


text: Sankareilla on neljä peruskykyä: hyökkäys ("attack"), puolustus ("defence"), taikavoima ("spell power") ja tieto ("knowledge"). Sankarin hyökkäys- ja puolustuskykyjen arvot lisätään armeijan olentojen hyokkäys- ja puolustuskykyyn. Taikavoima määrittää sankarin loitsujen tehon. Tieto määrittää sankarin taikapisteiden määrän. Jokainen sankari voi esimerkiksi taisteluista saamansa kokemuksen myötä peruskykyjen lisäksi oppia kahdeksan pelin 28 taidosta, jotka voivat esimerkiksi lisätä sankarin loitsujen vaikutusta tai liikkumispisteitä. Sankarin taidonhallinnan laatua kuvataan kolmella eri taitotasolla: perustasolla ("basic"), edistyneellä tasolla ("advanced") ja asiantuntijatasolla ("expert"). Sankarien kantamat esineet voivat vaikuttaa kykyihin. Sankarin armeijalla on lisäksi kaksi ominaisuutta: moraali ("morale") ja onni ("luck"). Korkea moraali antaa yksiköille satunnaisesti lisävuoroja taistelussa, ja matala moraali lamauttaa yksiköitä vieden niiltä taisteluvuoron silloin tällöin. Hyvä onni satunnaisesti kaksinkertaistaa yksikön tekemän vahingon.


text: Pelissä on 64 erilaista loitsua, jotka on jaettu neljään klassiseen elementtiin (vesi, tuli, ilma ja maa) sekä viiteen tasoon. Joitakin loitsuja voi käyttää vain taistelunäkymässä, joitakin vain maastonäkymässä. Niiden käyttö kuluttaa sankarin taikapisteitä.


text: Pelissä on 128 erilaista taikaesinettä. Ne antavat sankareille monenlaisia etuja, kuten lisäkykyjä ja liikkumispisteitä. Maastossa olevat taikaesineet ovat usein neutraalien armeijoiden vartioimia. Taikaesineitä ei joskus voi poimia sankarin tason tai jonkin kyvyn ollessa liian alhainen. Taikaesineitä voi olentojoukkojen tapaan siirtää sankarilta toiselle.


text: Peliä voi pelata moninpelinä Internetin kautta, LAN-verkossa tai hotseat-muotoisesti samalla tietokoneella. Moninpeli voidaan myös tallentaa ja ladata myöhemmin.


text: Pelin mukana tulee kartanmuokkausohjelma, jonka avulla pelattavaksi voi luoda uusia karttoja. Kartan luominen tapahtuu valitsemalla ensin kartalle sopiva koko, jonka jälkeen ylä- ja sivupalkkien valikkojen avulla kartalle pääsee sijoittelemaan pelin sisältämiä objekteja, esimerkiksi metsiä, kaupunkeja, kiviä, esineitä ja sankareita. Kartalle lisättyjen objektien ominaisuuksia pääsee myös muokkaamaan.


text: Ohjelmalla voi luoda karttoihin myös pelinsisäisiä tapahtumia, jotka pelatessa tapahtuvat jonakin tiettynä päivänä tai tietyin väliajoin. Voidaan esimerkiksi luoda viikon välein saapuva kauppamies antamaan pelaajille jokin tietty määrä resursseja tai kuukausittain saapuva kuninkaan veronkerääjä, joka vie pelaajien hankkimia resursseja pois. Kartanmuokkausohjelman asetuksilla pelaajille voi asettaa päämäriä, joita he pelatessa pyrkivät toteuttamaan. Pelaajia voi myös tarvittaessa jakaa erilaisiin liittoumiin. Ohjelma sisältää toiminnon mahdollisten virheiden tarkistamiseen. Se auttaa esimerkiksi löytämään kohteita, joita sankareiden ei kohteen sijoittelun takia olisi pelissä mahdollista saavuttaa.


text: Internetistä on löydettävissä lukuisia fanisivustoja, jotka tarjoavan valmiita, muiden pelaajien tekemiä karttoja sekä monin- että yksinpelikäyttöön.


text: Saatuaan uutisen isänsä kuolemasta Enrothin kuningatar Catherine Ironfist matkustaa kotimaahansa Erathiaan osallistuakseen tämän hautajaisiin. Peläten pahinta, hän ottaa sotalaivoston matkalle mukaan. Erathian rannikolle saapuessaan hän löytää Nighonin armeijan tuhoaman liittoutuneiden velhojen linnan. Se on kärsinyt taistelusta ja hylätty ja eräs Python kivettää Catherine Ironfistin joukkoja. Viholliset ovat valloittaneet Erathian.


text: Catherine alkaa värvätä paikallisia joukkoja marssiakseen Steadwickiin, Erathian pääkaupunkiin, ja valloittaa takaisin menetetyt maat tieltään. Vallattuaan tuhoutuneen Steadwickin hän saa selville, että hänen isänsä kuoli juotuaan myrkytettyä viiniä. Catherine asettaa itsensä hallitsijaksi ja lähtee sotaan palauttaakseen Erathian rajat ja löytääkseen isänsä murhaajan. Catherinen äkkinäistä menestystä hillitäkseen Erathian viholliset nostattavat hänen haudatun isänsä epäkuolleeksi lichiksi ja tekevät tästä armeijoidensa kenraalin. Taistellessaan kuolleen isänsä johtamaa epäkuollutta armeijaa vastaan Catherine jatkaa samalla murhatutkimuksia ja saa selville, että syyllinen oli yksi hänen luotettavimmista kenraaleistaan.


text:
Sodan lopussa Catherine ja hänen armeijansa piirittävät viimeisen vihollislinnan. Valtaistuinsalissa Catherine kenraaleineen kohtaa Erathian entisen kuninkaan, josta on tullut heidän epäkuollut vihollisensa. Kenraaleidensa joukosta Catherine osoittaa isänsä tappamiseen syyllistynyttä, jolloin entinen kuningas surmaa murhaajansa. Taikuuden avulla Catherine tuhoaa epäkuolleen kuninkaan, ja näin sota on käyty loppuun.
Koko "Heroes of Might and Magic" -sarja on yksi suosituimmista vuoropohjaisista strategiapelisarjoista ja vuonna 2001 "Heroes III: The Restoration of Erathia" sijoittui PC Gamer -lehden lukijoiden äänestämänä viidenkymmenen kaikkien aikojen parhaan pelin listalla 35. sijalle. Vuonna 2005 peli oli PC Gamer -lehden viidenkymmenen kaikkien aikojen parhaan pelin listalla 25. sijalla.


text: "Heroes III: The Restoration of Erathia" on saanut pääasiassa positiivisia arvosteluja. Game Rankings -sivustolla sen pisteiden keskiarvo on 86,74 prosenttia, joka on "Armageddon’s Blade" -lisäosan jälkeen korkein "Heroes of Might and Magic" -sarjan pelien saamista pisteistä.


title: Piman piirikunta

text: Piman piirikunta () on piirikunta Arizonassa, Yhdysvalloissa. Vuonna 2006 piirikunnassa asuu noin miljoona asukasta. Piirikunnan hallinnollinen keskus on Tucsonin kaupunki.


title: Piman piirikunta

text: Piman piirikunta, yksi Arizonan alkuperäisestä piirikunnasta, perustettiin 1864 kun maata oli hankittu Meksikolta Gadsden kaupassa 1853. Alun perin piirikunta kattoi koko Etelä-Arizonan. Pian kuitenkin Cochisen, Grahamin ja Santa Cruzin piirikunnat erotettiin Pimasta.


title: Piman piirikunta

text: Vuonna 2000 Piman piirikunnassa oli 843 746 asukasta, 332 350 kotitaloutta ja 212 039 perhettä. Väestötiheys oli 35/km².


title: Piman piirikunta

text: Asukkaista 75,07 % oli valkoisia, 3,03 % afroamerikkalaisia, 3,22 % intiaaneja, 2,04 % aasialaisia ja 13,43 % muista roduista. 22,80 % ilmoitti puhuvansa äidinkielenään espanjaa.


title: Piman piirikunta

text:
29,20 %:ssa kotitalouksissa oli alle 18-vuotiaita lapsia, 47,70 %:ssa oli aviossa asuvia pareja, 11,80 %:ssa oli yksinhuoltajaäitejä ja 36,20 %:ssa ei ollut perheitä. 9,40 % kotitalouksista asui yli 65-vuotias yksin. Keskimääräinen perheen koko oli 3,06.
Jokaista 100 naista kohtaan oli 95,7 miestä.Köyhyysrajan alapuolella asui 14,70 % väestöstä (10,50 % perheistä, 19,40 % lapsista, 8,20 % vanhuksista).


title: Fidžin vaakuna

text: Fidžin vaakuna otettiin käyttöön 4. heinäkuuta 1908. Se muodostuu punaisesta Pyhän Yrjänän rististä hopeisella kentällä ja punaisesta lakiosta, jossa on kultainen kaakaopuun hedelmää pitelevä leijona. Kentän neljänneksissä ovat sokeriruoko, kookospalmu, rauhankyyhkynen ja banaaniterttu. Kilpeä kannattelee kaksi fidžiläistä soturia, joista toisella on keihäs ja toisella nuija.


title: Fidžin vaakuna

text: Vaakunakokonaisuuteen ei kuulu kypärää, sen sijaan siinä on hopea-punainen lakipunos ja fidžiläinen laiva kypäränkoristeena. Vaakunan alla on tunnuslause "Rerevaka na kalou ka doka na Tui", .


title: Ivan Puopolo

text:
Ivan Puopolo (s. 22. elokuuta 1977 Como, Italia) on suomalainen radio- ja televisiojuontaja. Hän on esiintynyt muun muassa viihteellisessä radioshowssa "Thank God it's Puopolo". Ohjelma päättyi loppuvuodesta 2008. Hänen ensimmäinen työpaikkansa media-alalla oli Rytmiradio Lahti 1990-luvun loppupuolella. Puopolo on esiintynyt myös televisiossa Mikko Kekäläisen kanssa ideoimassaan sketsisarjassa "Banaaniuutiset". Puopolo juonsi YLE Extran populaarikulttuuriin keskittynyttä "Extra Large" -ohjelmaa yhdessä Hinni Aarninsalon, Oskari Perkin ja Nuppu Stenrosin kanssa.
Syksystä 2008 Puopolo on juontanut Yle TV1:n kulttuuriohjelma Stradaa. Keväällä 2013 Puopolo toimi Fort Boyard -ohjelman juontajana yhdessä Ellen Jokikunnaksen kanssa.


title: Ivan Puopolo

text: Huhtikuussa 2016 Puopolo aloitti Helsingin Sanomien HSTV:ssä viihteellisen tiedeohjelman, Sfäärin, vetäjänä.


title: Ivan Puopolo

text: Puopolo aloitti 9.1.2017 MTV3:n uudistuneen Huomenta Suomen toimittajana. Hän kirjoittaa myös lehtiartikkeleita ja kolumneja muun muassa Skepsis ry:n lehteen. Hän on aiemmin ollut naimisissa näyttelijä Saija-Reetta Kotirinnan kanssa. Puopolon isä on italialainen ja äiti suomalainen


title: Pinalin piirikunta

text: Pinalin piirikunta () on piirikunta Arizonan osavaltiossa, Yhdysvalloissa. Vuonna 2006 piirikunnassa asui 271 059 asukasta. Piirikunnan hallinnollinen keskus on Florencen kaupunki.


title: Pinalin piirikunta

text: Pinalin piirikunta erotettiin Maricopan piirikunnasta ja Piman piirikunnasta omaksi piirikunnakseen vuonna 1875.


title: Pinalin piirikunta

text: Vuonna 2000 Pinalin piirikunnassa oli 179 727 asukasta, 61 364 kotitaloutta ja 42 225 perhettä. Väestötiheys oli 13/km².


title: Pinalin piirikunta

text: Asukkaista 40,56 % oli valkoisia, 29,86 % latinoja, 7,81 % intiaaneja, 2,76 % afroamerikkalaisia, 0,60 % aasialaisia ja 15,74 % muista roduista.


title: Pinalin piirikunta

text: 29,80 %:ssa kotitalouksista oli alle 18-vuotiaita lapsia, 56,90 %:ssa oli aviossa asuvia pareja, 11,50 %:ssa oli yksinhuoltajaäitejä ja 26,30 %:ssa ei ollu perheitä. 21,10 %:ssa kotitalouksista asui joku yksin. Näistä 9,20 % oli yli 65-vuotiaita yksinasuvia. Keskimääräinen perheen koko oli 3,09.Keski-ikä oli 37 vuotta.


title: Pinalin piirikunta

text: Jokaista 100 naista kohtaan oli 114,2 miestä.Köyhyysrajan alapuolella asui 16,90 % väestöstä (12,10 % perheistä, 25,50 % lapsista, 8,70 % vanhuksista).


title: Santa Cruzin piirikunta (Arizona)

text: Santa Cruzin piirikunta () on piirikunta Arizonassa, Yhdysvalloissa. Vuonna 2000 piirikunnassa asui 38 381 asukasta. Piirikunnan hallinnollinen keskus on Nogalesin kaupunki. Santa Cruz on pienin Arizonan piirikunnista.


title: Santa Cruzin piirikunta (Arizona)

text: Santa Cruzin piirikunta sai nimensä Santa Cruzin joesta, jonka puolestaan Isä Kino nimesi 1500-luvulla. Santa Cruz tarkoittaa "pyhää ristiä" espanjaksi.


title: Santa Cruzin piirikunta (Arizona)

text: Vuonna 2002 piirikunnassa oli 38 381 asukasta, 11 809 kotitaloutta ja 9 506 perhettä. Asuintiheys oli 12/km².


title: Santa Cruzin piirikunta (Arizona)

text: Asukkaista 76.00% on valkoisia, 0.65% intiaaneja, 0.38% afro-amerikkalaisia, 0.52% aasialaisia ja 19.81% muita. 79.71% väestöstä ilmoitti puhuvansa espanjaa kotona, kun 19.51% puhui englantia.


title: Santa Cruzin piirikunta (Arizona)

text: 45.60%:ssa kotitalouksista on alle 18-vuotiaita lapsia, 61.30%:ssa aviopareja, 15.40%:ssa yksinhuoltajaäitejä, yksinään asui 16.50% ja yli 65-vuotiaista yksin asui 7.10%. Keskimääräinen perheenkoko on 3,66.Jokaista 100 naista kohtaan on 91.7 miestä.Köyhyysrajan alapuolella elää 24.50% asukkaista. (21.40% perheistä, 29.70% alle 18-vuotiaista, 23.20% yli 65-vuotiaista).


title: Vajaasointu

text: Vajaasointu merkitsee sointua, josta on jätetty jokin sen itsenäisistä sävelistä pois.


title: Vajaasointu

text: Avosoinnut sisältävät vain avosävyisiä intervalleja, eli priimejä, oktaaveja, kvartteja ja kvinttejä. Kolmisoinnusta voidaan esimerkiksi jättää pois terssi, jolloin soinnun duuri- tai molliluonne häviää, ja se muuttuu sävyltään "avosointiseksi". Tällaiset soinnut, eli terssittömät kolmisoinnut, olivat etenkin keskiajan ja renessanssin musiikissa yleisiä varsinkin lopukkeissa. Klassisen ajan musiikissa niitä pyrittiin välttämään, tosin poikkeuksen tähän tekee esim. Beethoven yhdeksännessä sinfoniassaan. Tonaalisessa musiikissa avosointuja käytetään lähinnä vain arkaaisen sävyn aikaansaamiseksi.


title: Vajaasointu

text: Kvintin poisjättäminen vaikuttaa soinnun luonteeseen kaikkein vähiten, koska se on, kuten mainittua, avosointinen intervalli. Septimisoinnuissa kvintti joudutaan usein jättämään pois; noonisoinnuissa tämä tehdään lähes aina. Kolmisoinnuistakin kvintti voidaan lähinnä äänenkuljetuksellisista syistä jättää pois, mutta silloin sen sointi käy sävyltään hieman tehottomaksi.


title: Kuplamuovi

text: Kuplamuovi on muovia, jossa on ilmaa sisältäviä kuplia. Kuplamuovia kutsutaan myös esimerkiksi ilmakuplakalvoksi. Kuplamuovia käytetään erilaisissa postipaketeissa ja muissa lähetettävissä paketeissa suojaamaan särkyviä tavaroita. Myös antistaattista kuplamuovia on olemassa. Kuplamuovia nimitetään puhekielessä stressimuoviksi lähinnä kuplien puhkaisun stressiä poistavan vaikutuksen takia.


title: Kuplamuovi

text:
Kuplamuovin keksijät ovat Alfred Fielding ja Marc Chavannes, jotka vuonna 1957 olivat kehittelemässä helposti irtoavaa muovitapettia, jonka olisi tarkoitus irrota normaalia paperitapettia helpommin seinästä.
Muovitapetin kehitys epäonnistui ja "tapetti" soveltui lopulta parhaiten esineiden pakkaamiseen.


title: Kuplamuovi

text: Fieldingin ja Chavannesin vuonna 1960 perustama Sealed Air Corporation on nykyisin ympäri maailmaa toimiva pakkausteollisuuden suuryritys.


title: Yavapain piirikunta

text: Yavapain piirikunta () on piirikunta Arizonassa, Yhdysvalloissa. Vuoden 2010 väestönlaskennassa piirikunnan asukasluku oli 211 033. Piirikunnan hallinnollinen keskus on Prescottin kaupunki.


title: Yavapain piirikunta

text: Vuoden 2010 väestönlaskennassa piirikunnassa oli 211 033 asukasta, 90 903 taloutta ja 57 597 perhettä. Talouksien keskimääräinen koko oli 2,28 henkilöä ja perheiden 2,78 henkilöä.


title: Yavapain piirikunta

text:
Yavapaissa asuvien ikä prosentteina vuonna 2000:
Väestön mediaani-ikä oli 44 vuotta. 100 naista kohden Apachessa oli 96,2 miestä.


title: Kosovo Poljen taistelu

text: Kosovo Poljen taistelu () käytiin Pyhän Vituksen päivänä (15. kesäkuuta, nykyisin päivää vietetään 28. kesäkuuta) 1389 Kosovo Poljen lähellä Kosovossa ruhtinas Lazarin johtamien serbien ja sulttaani Murad I:n johtamien osmanien välillä.


title: Kosovo Poljen taistelu

text: Osmanit voittivat taistelun, vaikka Murad I kuoli taistelussa. Osmanien voitto johti Serbian romahtamiseen ja siihen, että Osmanien valtakunta ympäröi vastedes Bysantin valtakuntaa kaikilta sivuilta. Taistelusta on tullut aikojen saatossa merkittävä tarina. Tappio on yksi syy siihen, miksi monet serbit pitävät Kosovoa historiallisesti tärkeänä osana Serbiaa.


title: Kosovo Poljen taistelu

text: 1300-luvun alusta alkaen Ottomaanien valtakunta oli alkanut laajentaa alueitaan. Varsinkin Kosovo oli haluttu jo keskiajan alusta, koska alue oli tärkeä kulkureitti Balkanin läpi. Slaavit olivat yrittäneet torjua ottomaanien hyökkäyksiä, mutta jäivät kerta toisensa jälkeen nopeasti jalkoihin. Serbit ja ottomaanit ottivat ensimmäisen kerran yhteen jo vuonna 1371 Maritsajoen taistelussa, jonka ottomaanit voittivat. Serbit pitivät itseään alueen luonnollisina hallitsijoina ja ajattelivat, että he pysäyttäisivät muslimit hetkessä.


title: Kosovo Poljen taistelu

text: Serbien ratsuväki hyökkäsi ottomaanien jalkaväen kimppuun. Hetken taistelun jälkeen Muradin vanhimman pojan Yakubin johtama vasen sivu murtui serbien painostuksen vuoksi. Serbien ratsuväki eteni syvälle turkkilaisten linjoihin ja uhkasi jo sulttaania linjojen takana.


title: Kosovo Poljen taistelu

text: Serbit etenivät myös keskellä ja ottomaanien tappio vaikutti jo lähes varmalta. Sulttaanin toinen poika, Bayezid, komensi turkkilaisten oikeaa sivustaa ja teki ratkaisevan päätöksen menemällä auttamaan pulaan joutuneita veljeään ja isäänsä. Siinä vaiheessa ottomaaneja oli ylivoimaisesti enemmän, mikä pakotti serbit puolustuskannalle.


title: Kosovo Poljen taistelu

text: Aikalaisten historiankirjoituksesta käy ilmi, että serbit murtautuivat ottomaanien oikeasta sivustasta läpi, kunnes yksi heidän komentajistaan jostain syystä kääntyi ympäri ja pakeni. Hänen sotilaansa huomasivat sen ja joutuivat pakokauhuun. Noin 10 000 serbisotilasta pakeni paikalta. Sen jälkeen ottomaanit saartoivat loput serbit, jotka antautuivat.


title: Yuman piirikunta (Arizona)

text: Yuman piirikunta () on piirikunta Arizonassa, Yhdysvalloissa. Piirikunnan hallinnollinen keskus on Yuman kaupunki.


title: Yuman piirikunta (Arizona)

text: Vuoden 2010 väestönlaskennassa piirikunnassa oli 195 751 asukasta, 64 767 taloutta ja 48 976 perhettä. Talouksien keskimääräinen koko oli 2,93 henkilöä ja perheiden 3,39 henkilöä.


title: Yuman piirikunta (Arizona)

text:
Yuman piirikunnassa asuvien ikä prosentteina vuonna 2000:
Väestön mediaani-ikä oli 34 vuotta. 100 naista kohden Apachessa oli 102,0 miestä.


title: Häviökerroin

text: Häviökerroin on kondensaattorilla tai kelalla (reaktiivisella komponentilla) tehollisen sarjaresistanssin suhde reaktanssiin. Häviökertoimen käänteisarvo on hyvyysluku. Eristeen häviökerroin on permittiivisyyden imaginääri- ja reaaliosien suhde ja yhtäsuuri kuin häviökulman tangentti. Tehokerroin on häviökulman sini. Komponentissa hävinnyt teho on verrannollinen tehokertoimeen.


title: Häviökerroin

text: Häviökerroin riippuu taajuudesta ja eristeillä myös lämpötilasta.


title: Häviökerroin

text:
Kondensaattorin häviökerroin formula_1 lasketaan kaavasta:
missä formula_3 on toimintataajuus, formula_4 on sarjaresistanssi (ESR) ja formula_5 on kapasitanssi.


title: Hyvyysluku

text:
Hyvyysluku (myös Q-arvo) on värähtelijään varastoituneen energian ja yhdessä jaksossa häviävän energiamäärän suhde.
Hyvyysluku on dimensioton suure, joka kuvaa värähtelyn amplitudin suhdetta värähtelyn vaimenemiseen.
Hyvyysluvun käänteisarvo on vaimennuskerroin.


title: Hyvyysluku

text:
Suuri hyvyysluku tarkoittaa, että järjestelmä värähtelee resonanssitaajuudellaan voimakkaasti, mutta siitä poikkeavilla taajuuksilla hyvin vähän.
Pieni hyvyysluku tarkoittaa, että järjestelmä värähtelee heikommin, mutta resonanssialue on laajempi.


title: Hyvyysluku

text: Mitä kitkattomammin esimerkiksi heiluri liikkuu edestakaisin, tai mitä suurempi värähtelevän RLC-resonanssipiirin reaktanssi on verrattuna värähtelyä vaimentavaan resistanssiin, sitä suurempi sen hyvyysluku on.


title: Hyvyysluku

text:
Hyvyysluvun formula_1 sijasta alan kirjallisuudessa käytetään myös vaimennusvakiota formula_2 ja vaimennuskerrointa formula_3.
Näiden välillä vallitsee yhteys


title: Hyvyysluku

text: Vahvistinkytkennöissä hyvyysluku pyritään pitämään pienenä, jotta vältyttäisiin kytkennän värähtelemiseltä. Oskillaattoreissa puolestaan pyritään useissa sovelluksissa mahdollisimman suureen hyvyyslukuun, jolloin kohinataso jää matalaksi ja taajuus voidaan määrittää mahdollisimman tarkasti. Toisaalta värähtelijän käynnistyminen hidastuu; värähtelyamplitudi kasvaa aikavakiolla formula_5, jossa Q on hyvyysluku ja f värähtelytaajuus. Esimerkiksi pietsosähköisen kvartsikiteen hyvyysluku voi olla sata tuhatta.


title: Hyvyysluku

text: Sähköisen RLC-resonanssipiirin kaistanleveys formula_6 voidaan laskea hyvyysluvun formula_1 ja keskitaajuuden formula_8 avulla


title: Hyvyysluku

text: Myös kaiuttimen bassoresonanssin voimakkuus ilmaistaan hyvyysluvun avulla. Useimmiten kaiutinelementin kotelo pyritään mitoittamaan siten, että bassotoiston vaste ulottuu mahdollisimman matalille taajuuksille suorana. Tällaisen Butterworth-kytkennän hyvyysluku on 0,707. Suurempi hyvyysluku aiheuttaa sen, että kaiutin jää hetkeksi värähtelemään ominaistaajuudellaan muita taajuuksia voimakkaammin ja toisto muuttuu epätarkaksi. Pienemmillä arvoilla puolestaan käy niin, että kaiutinelementin värähtely vähenee ja bassotoisto yltää matalammille taajuuksille, mutta voimakkuus heikkenee.


title: Graham Whitehead

text: Alfred Graham Whitehead (15. huhtikuuta 1922 Harrogate, Yorkshire, Englanti – 15. tammikuuta 1981 Lower Basildon, Berkshire, Englanti) oli brittiläinen kilpa-autoilija. Hän osallistui yhteen Formula 1 -sarjan maailmanmestaruusosakilpailuun, joka oli Britannian Grand Prix 1952. Hän ei kerännyt yhtään MM-pistettä. Lisäksi hän osallistui useaan MM-sarjan ulkopuoliseen kilpailuun. Whiteheadin velipuoli oli myös Formula 1:ssä ajanut Peter Whitehead.


title: Graham Whitehead

text: Whitehead sijoittui toiseksi vuoden 1958 Le Mansin 24 tunnin ajossa.


title: 6-Dimension Soundz

text: 6-Dimension Soundz on japanilainen levy-yhtiö, joka on erikoistunut psytranceen ja promotoinut aktiivisesti suomisaundia.


title: Jacques Pollet

text: Jacques Pollet (2. heinäkuuta 1922 – 16. elokuuta 1997) oli ranskalainen Formula 1 -kuljettaja. Hän osallistui viiteen Grand Prix -kilpailuun, muttei kerännyt yhtään MM-pistettä. Pollet oli parhaimmillaan seitsemäs. Pollet ajoi F1-sarjassa kausilla 1954 ja 1955.


title: Xunzi

text: Xunzi (荀子; pinyin: Xúnzǐ, 'Mestari Xun'; Wade-Giles: Hsün Tzu) alkuperäiseltä nimeltään Xúnkuàng 荀况; noin 310 eaa. – 237 eaa. Zhao, Kiina) oli taistelevien läänitysvaltioiden kaudella elänyt kiinalainen filosofi. Xunzita pidetään kungfutselaisena ajattelijana, mutta hänen ajatuksensa ihmisen syntymisestä luonnostaan pahana on ristiriidassa Kungfutsen ajatuksen kanssa siitä, että ihmiset ovat luonnostaan hyviä. Xunzi kuitenkin uskoi, että ihminen voi muuttua hyväksi sivistämällä itseään ja käymällä koulua.


title: Xunzi

text: Xunzin elämästä ei tiedetä paljoa. Suhteellisen varmaa on että hän syntyi Zhao-valtiossa. Hän opetti ja opiskeli joitakin vuosia Qi-valtiossa sijainneessa Jixia-akatemiassa. Myöhemmin hän toimi virkamiehenä Chu-valtiossa, jossa hän myös kuoli. Xunzin opit koottiin hänen nimeänsä kantavaan teokseen, josta valtaosa luultavasti kirjoitettiin Xunzin itsensä valvonnan alaisuudessa.


title: Xunzi

text: Legalismin kehittäjä Han Fei oli Xunzin oppilas.


title: Joris Keizer

text: Joris Gerhard Keizer (s. 26. tammikuuta 1979 Hengelo, Overijssel), on entinen alankomaalainen uimari, joka osallistui kotimaansa riveissä kesäolympialaisiin 2000 ja 2004. Kesäolympialaisissa 2000 Keizer osallistui 100 metrin perhosuintiin (aika 53.33, karsiutui välierissä) ja 4x100 metrin sekauintiviestiin (joukkueen muut jäsenet olivat Pieter van den Hoogenband, Marcel Wouda, ja Klaas-Erik Zwering, aika 3.37,53, 4. sija). Vuotta aikaisemmin Keizer voitti lyhyen radan MM-kilpailuissa pronssia 50 metrin perhosuinnissa. Kesäolympialaisissa 2004 Keizer ei menestynyt ja hän lopetti uransa.


title: Attila Zsivoczky

text: Attila Zsivoczky ([], s. 29. huhtikuuta 1977 Budapest) on unkarilainen kymmenottelija.


title: Attila Zsivoczky

text: Zsivoczky oli nuoruudessaan erikoistunut korkeushyppyyn, jossa hän saavutti 1994 Lissabonin nuorten MM-kisoissa neljännen tilan hypättyään 220. Seuraavana vuonna hän voitti Unkarin nuorten mestaruuden kymmenottelussa ja 1996 hän voitti lajissa Sydneyssä nuorten maailmanmestaruuden tuloksella 7582. Seuraavana vuonna hän oli alle 23-vuotiaiden EM-kisoissa kymmenottelun neljäs ja 1998 Budapestin EM-kisoissa kuudestoista. 1999 hän voitti alle 23-vuotiaiden EM-kultaa, sijoittui Euroopan cupissa viidenneksi ja Sevillan MM-kisoissa kymmenenneksi tuloksella 8019. Zsivoczky oli neljäs 2000 sisäratojen EM-kisojen seitsenottelussa ja kahdeksas Sydneyn olympialaisissa tuloksella 8277.


title: Attila Zsivoczky

text: Zsivoczky otteli Edmontonin MM-kisoissa 2001 neljänneksi tuloksella 8371. Hän oli viides 2002 sisäratojen EM-kisojen seitsenottelussa ja keskeytti Pariisin MM-kisoissa 2003. Ateenan olympialaisissa 2004 hän sijoittui kuudenneksi oteltuaan 8287 pistettä. Zsivoczky oli sisäratojen EM-kisoissa 2005 seitsenottelun viides. Helsingin MM-kisoissa 2005 hän voitti uransa ensimmäisen aikuisten arvokisamitalin sijoittumalla kolmanneksi tuloksella 8385. Hänet valittiin samana vuonna Unkarin vuoden yleisurheilijaksi. Göteborgin EM-kisoissa 2006 hän voitti hopeaa. Osakan MM-kisoissa 2007 hän oli kahdestoista ja Pekingin olympialaisissa 2008 hän keskeytti.


title: Attila Zsivoczky

text: Myös Zsivoczkyn vanhemmat olivat yleisurheilijoita: hänen isänsä on moukarinheiton olympiavoittaja Gyula Zsivótzky ja äitinsä korkeushyppääjä Magdolna Komka.


title: Diskosusi

text: Diskosusi oli Tampereella vuosina 1979–1982 julkaistu musiikkipainotteinen lehti. Lehti oli diskomusiikin faneille ja aikansa klubittajille suunnattu amatöörimäinen julkaisu, joka käsitteli suomalaisia DJ:itä ja yleensäkin kaikenlaista disko- ja tanssimusiikkikulttuuria. Diskosudessa oli listoja suosituista kappaleista, DJ:iden haastatteluja, levyjen arvosteluja ja eri esittäjien elämäkertoja ja taustaa. Parhaimmillaan lehdestä otettiin 10 000 kappaleen painoksia ja sitä jaettiin diskoihin ja klubeihin. Lehden taustavoimana toimi Pentti "DJ Pena" Teräväinen (s. 1956), yksi Suomen diskokulttuurin veteraaneista. Nykyisin DJ Pena toimii Discopressin ja Hitit-lehden takana. Hitit-lehti jakaa nykyisin Diskosusi-palkintoa.


title: It-viikko

text: It-viikko (aikaisemmin ITviikko) oli Helsingissä vuosina 1999–2015 julkaistu tieto- ja viestintätekniikan uutisverkkolehti.


title: It-viikko

text: Lehteä julkaisi Taloussanomat Oy, joka kuului Sanoma-konsernin Sanoma Media Finland -liiketoimintaryhmään.


title: It-viikko

text: Verkkolehden uutisista merkittävä osa julkaistiin saman päivän aikana myös niin ikään Sanomiin kuuluvassa Digitoday-verkkolehdessä ja It-viikko julkaisi myös sen uutisia.


title: It-viikko

text: Ensimmäinen It-viikko-paperinumero ilmestyi 18. marraskuuta 1999. It-viikkoa jaettiin Taloussanomien välissä torstaisin. It-viikon painosmäärä oli noin 70 000 kappaletta. It-viikko jaettiin normaalijakelun lisäksi myös Tietotekniikan Liitto Ry:n jäsenille. It-viikko vaihtui "Tietoviikon" tilalle TTL ry:n jäsenetulehdeksi vuonna 2000. Paperilehden ilmestyminen lakkasi vuoden 2007 lopussa yhdessä Taloussanomien lehtiversion kanssa. Viimeinen paperilehti ilmestyi 13. joulukuuta 2007.


title: It-viikko

text: It-viikon toiminta lopetettiin vuoden 2016 alkaessa, kun Taloussanomat ja Digitoday ilmoittivat It-viikon ja Digitodayn toimitusten yhdistymisestä. Tämän yhdistymisen myötä jäljelle jäi Digitoday. Taloussanomien mukaan toimitusten yhdistäminen vahvistaa Digitoday-verkkolehden asemaa entisestään.


title: Colours

text: Colours tai Colors voi tarkoittaa ainakin seuraavia:


title: Dries van der Lof

text: André ”Dries” van der Lof (23. elokuuta 1919, Emmen – 24. toukokuuta 1990, Enschede) oli alankomaalainen autourheilija. Hän oli yhdessä Jan Flintermanin kanssa ensimmäinen alankomaalainen Formula 1 -kuljettaja. Van der Lof osallistui vain yhteen kilpailuun, joka oli Hollannin Grand Prix 1952. Hän ei saavuttanut yhtään MM-pistettä.


title: Dries van der Lof

text: Van der Lofilla omisti kokoelman vanhoja autoja ja kilpaili Maserati 250F -autollaan vielä 1980-luvulla näytösajoissa.


title: Dries van der Lof

text: Van der Lof kuoli 70-vuotiaana 24. toukokuuta 1990.


title: Jan Flinterman

text: Jan Flinterman (2. lokakuuta 1919 – 26. joulukuuta 1990) oli yhdessä Dries van der Lofin kanssa ensimmäinen alankomaalainen Formula 1 -kuljettaja. Hän osallistui vain yhteen F1:n MM-sarjan osakilpailuun, joka oli Hollannin Grand Prix 1952. Hän keskeytti kilpailussa eikä siten saavuttanut yhtään MM-pistettä. Flinterman kuitenkin sai 9. sijan, jonka hän jakoi brasilialaisen Chico Landi. Aika-ajoissa Landi oli 15.


title: Suomen I armeijakunta (talvisota)

text: I Armeijakunta (I AK) oli Suomen maavoimien yhtymä talvisodassa. Se muodostettiin 19. helmikuuta 1940 Karjalankannaksella sijoitetuista joukoista.


title: Suomen I armeijakunta (talvisota)

text: Muodostamisesta oli keskusteltu jo joulukuussa 1939, mutta puna-armeijan hyökkäyksen tyrehdyttyä toteutus jäi ja se sai toteutettiin vasta Mannerheim-linjan murtumisen jälkeen. Armeijakunnan esikunta muodostettiin 1. divisioonasta siirretystä osasto B:n esikunnasta. Armeijakuntaan liitettiin II armeijakunnasta 1. divisioona (1. D) ja 2. divisioona (2. D).


title: Suomen I armeijakunta (talvisota)

text: Armeijakunta otti 25. helmikuuta rintamavastuun väliasemasta Muolaanjärven-Vuoksen välisellä alueella. Armeijakunnan joukot aloittivat siirtymisen taka-asemaan 27. helmikuuta ja samassa yhteydessä 2. divisioona siirrettiin III armeijakuntaan ja armeijakuntaan jäi 1. divisioona ja vahvennetun prikaatin vahvuinen osasto  Ryhmä Sihvo (R.Sihvo). Taka-asemassa I AK:n rintamavastuu ulottui Leitimojärveltä Talista Vuokselle, mikä oli jaettu lohkoihin seuraavasti:


title: Suomen I armeijakunta (talvisota)

text: Puna-armeijan hyökättyä armeijakunnan joukkoja vastaan kahdella armeijakunnalla T-asema taipui Talissa ja Noskuassa. Armeijakunnan miesvahvuus oli sodan päättyessä 13. maaliskuuta 4539 miestä. Rauhan tultua armeijakunta vetäytyi uuden rajan taakse.


title: First

text: First tai FIRST voi tarkoittaa seuraavia:


title: Desmond Titterington

text: Desmond Titterington (1. toukokuuta 1928 – huhtikuu 2002) oli brittiläinen kilpa-autoilija Pohjois-Irlannista. Hän osallistui yhteen Formula 1 -sarjan maailmanmestaruusosakilpailuun, mutta ei saavuttanut yhtään MM-pistettä. Lisäksi hän osallistui useaan MM-sarjan ulkopuoliseen kilpailuun.


title: Materiaalifysiikka

text: Materiaalifysiikka on soveltavan fysiikan ja materiaalitieteen osa-alue, joka keskittyy aineen eli materiaalien rakenteen ja ominaisuuksien tutkimukseen. On jossain määrin hankalaa vetää rajaa materiaalitieteen ja materiaalifysiikan välille, sillä materiaalien tutkimuksessa kemia ja fysiikka ovat hyvin lähellä toisiaan ja tutkimus on yleensä monitieteellistä.


title: Materiaalifysiikka

text: Materiaalifysiikka voidaan jakaa modernin fysiikan teorioita käyttävään "atomifysiikkaan" ja klassisesta fysiikasta tuttuun "jatkuvan aineen fysiikkaan". Materiaalifysiikkaan ei sisälly ydinfysiikka tai hiukkasfysiikka, sillä materiaalifysiikassa tutkimuksen kohteena on alkeishiukkasten sijaan atomitason ilmiöt, atomien väliset sidokset, ja siitä isommat rakenteet.


title: Materiaalifysiikka

text: Materiaalifysiikkaa voidaan katsoa olevan ainakin seuraavat fysiikan osa-alueet joko kokonaan tai osittainMateriaalifysiikkaa voi Suomessa opiskella yliopistoissa esimerkiksi Helsingin yliopistossa Fysikaalisten tieteiden laitoksella, Teknillisessä korkeakoulussa Otaniemessä Teknillisen fysiikan ja matematiikan osastolla, Jyväskylän yliopistossa Fysiikan laitoksella, ja Turun yliopistossa Fysiikan laitoksella.


title: Rothmans

text: Rothmans on alun perin brittiläinen savukemerkki, jota nykyisin valmistavat British American Tobacco (BAT) sekä Philip Morrisin omistama kanadalainen Rothmans, Benson & Hedges (RBH).


title: Rothmans

text: Aiemmin Rothmans International oli itsenäinen tupakkateollisuusyhtiö, joka fuusioitui vuonna 1999 British American Tobaccon kanssa. Rothmansin tupakkamerkkejä olivat tuolloin Rothmans, Dunhill, Pall Mall ja Peter Stuyvesant. Kaupan ansiosta BAT-yhtiö pääsi markkinaosuudessa lähelle maailman johtavan savukeyhtiön Philip Morrisin 17 prosentin osuutta. BAT lakkautti tuolloin Rothmansin tehtaat Spennymoorissa ja Darlingtonissa Durhamin kreivikunnassa ja siirsi tuotannon omaan Southamptonin tehtaaseensa.


title: Rothmans

text: Yhtiö sai alkunsa Louis Rothmanin vuonna 1890 Lontoon Fleet Streetille perustamasta kioskista. Vuonna 1900 Rothman avasi toisen liikkeen Lontoon Pall Mall -kadulle ja toi samalla markkinoille kadun mukaan nimetyn Pall Mall -savukemerkin. Maine kasvoi, ja yhtiö pääsi Englannin kuninkaallisen hovihankkijan asemaan. Rothmans-yhtiö listattiin Lontoon pörssiin vuonna 1929.


title: Rothmans

text: Vuonna 1954 eteläafrikkalaisen Rupertin suvun omistama Rembrandt Group osti enemmistön Rothmansista ja vuonna 1958 Carreras-tupakkayhtiön. Carreras puolestaan osti 51 prosentin osuuden Dunhill-yhtiöstä 1967. Vuonna 1988 Rembrandt järjesteli luksustavaraliiketoimintansa Richemont-yhtiöksi, joka omisti aluksi vähemmistön Rothmans Internationalista. Lisäksi sen omistuksiin kuuluivat tupakkayhtiö Alfred Dunhill, koruyhtiö Cartier, kynävalmistaja Montblanc ja muotitalo Chloé.


title: Rothmans

text: Vuonna 1989 Richemont osti Philip Morrisin 30 prosentin osuuden Rothmans Internationalista. Vuonna 1993 Richemont eriytti tupakkateollisuutensa luksustavaroista yhtiöksi Rothmans International NV/PLC. Luksustuotteista muodostettiin Vendôme Luxury Group SA/PLC.


title: Rothmans

text: Vuonna 1995 Richemont osti pienosakkailta Rothmans Internationalin kokonaan itselleen. Tammikuussa 1996 Rembrandt Group ja sen omistama Richemont järjestelivät kaiken tupakkaliiketoimintansa Rothmans International -yhtiön alle.


title: Rothmans

text: Vuonna 1999 British American Tobacco osti Rothmans Internationalin. Kaupan mukana BAT sai omistukseensa kanadalaisen Rothmans, Benson & Hedges -yhtiön (RBH), mikä kuitenkin nosti BAT:n markkina-aseman Kanadassa viranomaisten sallimaa määräävämmäksi. Niinpä RBH myytiin Philip Morrisille 2008. RBH valmistaa nykyisin paitsi Rothmans-savukkeita, myös merkkejä Craven A, Benson & Hedges, Davidoff, Belmont, Belvedere, Number 7, Mark Ten, Canadian Classics, Québec Classique, Accord, Next ja Philip Morris. RBH työllistää noin 780 henkilöä.


title: Rothmans

text: 1970-luvulla Rothmansin markkinoinnissa panostettiin vahvasti sponsorointiin. Yhtiö tuki muun muassa Britannian olympiajoukkuetta Münchenissä 1972. Vuosina 1970–2002 julkaistiin vuosittain jalkapalloilutietoja sisältävää "Rothmans Football Yearbookia" (nyk. "Sky Sports Football Yearbook").


title: Rothmans

text: 1980-luvulta lähtien Rothmans-savukemerkki oli aktiivinen yhteistyökumppani moottoriurheilussa. Vuosien 1985 ja 1993 välillä Rothmans sponsoroi Hondaa. Sittemmin Rothmans sponsoroi WilliamsF1:tä aina kaudelle 1998 asti, jolloin sponsorointi vaihtui Winfieldiin.


title: PSS-asema

text: Pisi-Saarimäki-Sammatus -asema, johon liitettiin myöhemmin Mäkriäjärvi–Syvärinkaupunki–Syväri -alue, oli jatkosodassa käytetty taisteluasema Itä-Karjalassa.


title: PSS-asema

text: Aseman linnoitustyöt alkoivat vuoden 1942 aikana ja kesään 1944 tullessa linja oli kohtalaisessa taistelukunnossa. PSS-asemaa oli suunniteltu käyttää "saranana" mahdollista Itä-Karjalasta vetäytymistä varten aseman suojatessa perääntyvien suomalaisten vasenta sivustaa.


title: PSS-asema

text: Neuvostoliiton Karjalan Rintaman aloitettua hyökkäyksensä 20. kesäkuuta suomalaiset perääntyivät nopeasti PSS-asemaan. He ryhmittyivät puolustukseen 24. kesäkuuta mennessä. Neuvostojoukot olivat kuitenkin tehneet jo 23. kesäkuuta aamuyöllä Laatokalla maihinnousun Tuulokseen 40 kilometriä aseman selustaan. Maihinnousu katkaisi Laatokan rannan suuntaisen maan- ja rautatien. Molemmat olivat elintärkeitä PSS-aseman ja muiden Laatokan-Karjalan suomalaisjoukkojen huollolle . Viimeisten suomalaisten ryhmittyessä puolustukseen linja murtui Pisin alueella ja VI armeijakunnan komentaja Aarne Blick antoi luvan luopua PSS-asemasta. Taistelu asemasta kesti noin kaksi päivää. Suomalaisia oli asemaa puolustamaan 8. divisioona ja 15. prikaati. Neuvostojoukot hyökkäsivät asemaa vastaan kolmella armeijakunnalla.


title: PSS-asema

text: PSS-aseman menettämisen jälkeen suomalaiset vetäytyivät taistellen U-asemaan.


title: Kristine Sa

text: Kristine Sa (s. 6. kesäkuuta 1982, Song Be, Vietnam), oikealta nimeltään Huỳnh Ngọc Nhã Yến, on kanadanvietnamilainen poplaulaja, runoilija ja sanoittaja. Hän muutti Kanadaan perheensä mukana 6-vuotiaana ja asuu nykyisin Torontossa. Kristinen sisko Tam Doan on myös laulaja.


title: Kristine Sa

text: Kristine on ollut vieraana useissa anime-tapahtumissa (mm. Anime Mid-Atlantic, Anime USA, Otakon ja Youmacon) ympäri Yhdysvaltoja. Hänen kolmas studioalbuminsa, "Hopeless Romantic", ilmestyi helmikuussa 2007.


title: Ihmisen anatomia

text: Ihmisen anatomia on anatomian erikoistunut ala. Ihmisen anatomiassa tutkitaan ihmisen rakennetta. Ihminen on rakenteeltaan hyvin samankaltainen kuin muutkin selkärankaiset nisäkkäät.


title: Ihmisen anatomia

text: Ihmisen rakenteen perusluokkana voidaan pitää solua. Ihmisessä on monia erilaisiin käyttötarkoituksiin keskittyneitä soluja kuten sukusoluja, hermosoluja, lihassoluja. Solut rakentavat yleensä kudoksen. Kudostyyppejä on monia, jotka rakentuvat vain yhdestä solutyypistä, esimerkiksi lihassolut rakentavat lihaskudoksen. Erilaisten solujen rakentamat kudokset luovat yhtenäisen elimen, esimerkiksi lihaskudos, hermokudos ja muut kudokset rakentavat sydämen. Useat elimet vastaavasti rakentavat elimistöjä, joilla kullakin on oma tehtävä eliössä. Yleensä yksi elimistö vastaa monista tapahtumista kehossa, elimistöjen pitää pystyä yhteistoimintaan jotta eliö pystyisi elämään. Eräs ihmisen elimistö on verenkierto.


title: Ihmisen anatomia

text: Ihmisen anatomia tunnettiin jo 1600 eaa., josta on viitteitä egyptiläisten papyruskirjoituksista. 1600 eaa. tunnettiin jo sydän, maksa, perna, munuaiset, kohtu ja virtsarakko.


title: Ihmisen anatomia

text: Hippokrates oli merkittävä anatomian ja lääketieteen kehittäjä. Hippokrates ymmärsi lihasten ja luiden välisen yhteistyön ja liitti sen ihmisen kykyyn liikkua. Hippokrates antoi myös monille elimille selityksen niiden toiminnasta. Herofilos ja Erasistratos olivat ensimmäisiä, jotka tutkivat ja paloittelivat ihmisruumita ja laajensivat tietämystä kuolleiden ruumiin avauksilla.


title: Ihmisen anatomia

text: Leonardo da Vinci teki monia suuria löytöjä anatomiassa. Leonardon sanotaan viettäneen öitä tutkien ruumiita ja yrittäen hahmotella ihmiskehon toimintaa. Leonardo muun muassa huomasi sen, että kuva jonka silmä näkee on ylösalaisin verkkokalvolla.


title: Ihmisen anatomia

text: Ihmisen verenkiertoelimistön keskus on sydän, joka sijaitsee rintakehässä hiukan vasemmalla puolella. Ihmisen sydän on massaltaan 200–400 grammaa ja usein nyrkkisääntönä sanotaan sydämen olevan puristetun nyrkin kokoinen. Ihmisen verenkierto on "täydellinen". Täydellisessä verenkierrossa vähä- ja runsashappinen veri eivät pääse sekoittumaan toisiinsa. Ihmisen verenkierto voidaan jakaa kahteen tyyppiin: isoon verenkiertoon ja pieneen verenkiertoon.


title: Ihmisen anatomia

text: Arkikielessä verenkierrolla tarkoitetaan juuri suurta verenkiertoa. Suuressa verenkierrossa sydän pumppaa verta valtimoon josta veri kulkeutuu hiusverisuoniin. Ja lähtee takaisin laskimoita pitkin sydämeen. Pienessä verenkierrossa sydämen oikea kammio pumppaa hiilidioksidipitoisen veren keuhkoihin, jossa verisolut vaihtavat sisältämänsä hiilidioksidin happeen. Keuhkoista hapekas veri palaa keuhkolaskimoa pitkin sydämen vasempaan eteiseen.


title: Ihmisen anatomia

text: Sydän on jakautunut neljään onteloon; oikeaan ja vasempaan eteiseen sekä oikeaan ja vasempaan kammioon. Sydämeen tullessaan veri saapuu aina ensin eteiseen, josta se kulkeutuu läppien ohi saman puolen kammioon ja sieltä edelleen takaisin verenkiertoon. Veri tulee sydämeen aina laskimoita eli veenoja pitkin ja lähtee valtimoita eli arterioita pitkin. Eteisen vaikutus pumppaustyöskentelyssä on melko pieni, sillä normaalioloissa veri valuu suoraan suonista kammioon pysähtymättä juurikaan eteisessä. Vain rasituksessa eteisten pumppaustoiminnalla on merkitystä.


title: Ihmisen anatomia

text: Sydämessä on neljä läppää, joista kaksi on eteisten ja kammioiden välissä (eteis-kammioläpät) sekä kaksi kammioiden ja valtimoiden välissä (kammio-valtimoläpät). Eteis-kammioläppiä kutsutaan myös purjeläpiksi, koska niiden liuskat ovat leveitä purjeita. Liuskoihin kiinnittyvät jänteet ovat kiinni kammioiden sisäseinämien nystylihaksissa, jotka supistuvat samalla kun muukin sydänlihas supistuu estäen läppiä kierähtämästä nurin. Oikea eteis-kammioläppä (trikuspidaaliläppä) on kolmiliuskainen, vasen eteis-kammioläppä (bikuspidaaliläppä eli mitraaliläppä eli hiippaläppä) on kaksiliuskainen. Kammio-valtimoläpät ovat taskun muotoisia ja ne kiinnittyvät aivan valtimoiden tyveen. Läpät sallivat veren virtauksen kammioista valtimoihin, mutta kun paine laskee liian alhaiseksi ja veri alkaa virrata takaisinpäin, läpät sulkeutuvat. Aortan tyveen liittyvä läppä on aorttaläppä. Keuhkovaltimorungon tyveen liittyvä läppä on keuhkovaltimoläppä. Kaikkien sydänläppien toiminta on passiivista.


title: Ihmisen anatomia

text: Sydämessä on verisuonia, niitä kutsutaan sepelvaltimoiksi. Sepelvaltimoiden tehtävänä on turvata sydämen solujen hapen ja ravinteiden saanti. Sepelvaltimot haaroittuvat suoraan aortasta. Ihmisellä on yleensä kaksi pääsepelvaltimoa: oikea ja vasen. Oikean sepelvaltimon päähaara kiertyy eteis-kammiovälissä oikealle sydämen taakse. Vasemman sepelvaltimon toinen päähaara kulkee alaspäin kammioiden väliseinämän kohdalla ja toinen kiertyy eteis-kammiovälissä vasemmalle sydämen taakse. Osa sepelvaltimoiden verestä kulkee takaisin sydämen eteisiin erityisiä pikkulaskimoita myöten. Vasemman sepelvaltimon verenkierto hidastuu ja saattaa jopa pysähtyä sydämen supistumisen aikana tapahtuvan paineen nousun vuoksi. Oikeassa sepelvaltimossa veri kiertää koko ajan normaalisti.


title: Ihmisen anatomia

text: Sydämessä on sepelvaltimoiden lisäksi sepellaskimoita. Ne ovat laskimoita jotka alkavat sydänlihaksesta ja laskevat veren oikeanpuoleiseen eteiseen.


title: Ihmisen anatomia

text: Suomessa hyvin yleinen sepelvaltimotauti johtuu sepelvaltimossa tapahtuvasta häiriöstä joka estää verenkierron sepelvaltimoissa. Hyvin suuri riski sairastua sepelvaltimotautiin on etenkin diabeetikoilla, tupakoitsijoilla ja henkilöillä joilla on taipumus korkeaan kolesteroliin.


title: Ihmisen anatomia

text: Ihmisen verisuonet jaotellaan kahteen ryhmään; valtimoihin ja laskimoihin. Laskimot tuovat hiilidioksidipitoista ja muita epäpuhtauksia sisältävää verta ruumiin eri osista sydämeen. Valtimot vievät runsashappista ja vähähiilidioksidista verta ruumiin eri osiin, josta ne palautuvat takaisin sydämeen laskimoita pitkin. Poikkeuksena ovat keuhkovaltimot, ne kuljettavat hiilidioksidipitoisen veren sydämestä keuhkoihin. Ihmiskehon päävaltimo on aortta, joka on samalla paksuin verisuoni.


title: Ihmisen anatomia

text: Valtimoiden seinämät ovat huomattavasti paksumpia kuin laskimoiden, syynä on valtimoissa oleva korkea paine, ja kehon luontaisa suojautuminen fyysisiltä uhilta. Valtimoissa veri kulkee puhtaasti paineen avulla, mutta laskimoissa paine ei riitä ja laskimoissa on erilliset läpät, jotka estävät veren paluun väärään suuntaan ja joita hyväksikäyttäen veri kiertää lopulta takaisin sydämeen.


title: Ihmisen anatomia

text: Veri on nestemäistä kudosta, jonka tarkoituksena on siirtää happea, hiilidioksidia, ravintoa ja muita tärkeitä elementtejä ruumiin eri osiin. Veri koostuu verisoluista, verisoluja ovat: punasolut, valkosolut ja verihiutaleet. Verisolujen lisäksi verestä 55 % on plasmaa. Ihmiskehossa verta ihmiskehosta riippuen yleensä n. 4-6 litraa.Ihmisen veri voidaan jakaa erilaisiin ryhmiin punasolujen ominaisuuksien perusteella. Luokitteluun käytetään niin sanottua ABO-järjestelmää. Järjestelmä on perustettu, koska huomattiin, että verensiirrossa kuoli useita ihmisiä. Tietylle veriryhmälle voi käyttää vain tiettyjä veriryhmiä. Suomessa yleisin veriryhmä on A, mutta maailmalla yleisin ryhmä on O.Ruoansulatus eli digestio huolehtii ravinnon pilkkoutumisesta pienemmiksi ja näin antaa ne muotoon jota solut voivat käyttää. Hiilihydraatit pilkkoutuvat yksinkertaisiksi sokereiksi (ennen kaikkea rypälesokeriksi eli glukoosiksi), jotka ovat solujen tärkein energianlähde. Proteiinit eli valkuaisaineet hajoavat aminohapoiksi, jotka puolestaan käytetään elimistön rakennusaineiksi. Rasvat kulkeutuvat soluihin rasvahapoiksi ja glyseroliksi pilkkoutuneina. Sitten nämä aineosat yhdistyvät uudelleen ja rasva käytetään joko solujen rakennusaineeksi tai se jää ravintovarastoksi rasvasoluihin. Ravinnon käsittely tapahtuu ruoansulatuskanavassa. Lukuun ottamatta niitä elimiä joiden kautta ravinto kulkee suusta suoliston loppuun asti, ruoansulatuselimistöön kuuluu joukko ruoansulatusrauhasia, kuten sylkirauhaset, mahanesterauhaset, suolinesterauhaset, haima ja maksa, jotka erittävät ruoansulatusnesteitä. Nämä sisältävät entsyymejä, joiden avulla ravinnon pilkkoutuminen käyttökelpoiseen muotoon tapahtuu nopeasti. Ruoansulatuselimistö alkaa suusta ja päättyy peräsuoleen:


title: Ihmisen anatomia

text: Suussa hampaat hajottaa ruoan mekaanisesti pieniksi osiksi. Suun sylkirauhaset erittävät nestettä joka kiinteyttää murskatun aineksen, jotta se olisi helpommin liikutettavissa suusta mahalaukkuun. Suusta ruoka siirtyy nielun kautta ruokatorveen ja edelleen mahalaukkuun.


title: Ihmisen anatomia

text: Mahalaukku on koko ruoansulatusjärjestelmän keskus, siellä tapahtuu ensimmäinen kemiallinen pilkontavaihe. Mahalaukussa on hyvin hapanta suolahappoa ja pepsiiniä. Pepsiini huolehtii proteiinien pilkkomisesta. Mahalaukun tilavuus on, ihmisestä riippuen, noin 1,5 litraa.


title: Ihmisen anatomia

text:
Mahalaukun seinämät liikkuvat lähes koko ajan. Autonominen eli tahdosta riippumaton hermosto säätelee näitä liikkeitä. Vagushermo, joka kulkee suoraan aivoista mahalaukkuun välittää impulsseja eli herätteitä mahalaukun lihaksille.
Lihakset supistuvat aaltomaisesti, aallot leviävät mahalaukun yläosista sen alaosiin. Ensimmäiset supistukset alkavat, kun mahalaukku on aterian jälkeen tyhjentynyt kaikesta ravinnosta. Vatsan ”kurina” johtuu pitkään tyhjillään olleen mahalaukun voimakkaasta supistuksesta. Ruokailu lopettaa supistukset. Se johtuu nielun ja ruokatorven heijasteista eli reflekseistä, joiden vaikutuksesta mahalaukun lihakset rentoutuvat. Sen ansiosta mahalaukku voi laajentua ja ottaa vastaan ravintoa.


title: Ihmisen anatomia

text: Mahalaukun sisäpintaa verhoaa ohut limakalvo. Limakalvo on erityisen tärkeä ruoansulatuksen kannalta. Limakalvossa on nimittäin erilaisia rauhasia, jotka erittävät mahanestettä. Normaalisti mahanestettä syntyy 2–3 litraa päivässä. Limakalvon rauhasissa on erilaisia soluja, jotka valmistavat erilaisia limoja ja eritteitä mahanesteeseen. Rauhasten niin kutsutut parietaalisolut muodostavat suolahappoa. Nämä solut ovat pääosin pienellä alueella mahalaukun alaosassa.


title: Ihmisen anatomia

text: Mahalaukun tuottama mahaneste on tarpeellinen. Sen vaikutuksesta ruoka saadaan oikeaan kiinteyteen ja sen avulla elimistö pystyy hajottamaan ravinnon valkuaisaineet. Mahanesteessä on muun muassa vettä, entsyymejä, suolahappoa, suolaa ym. Entsyymit pystyvät pilkkomaan ruoan ravintoaineita elimistön käytettäviksi. Pepsiini on hyvin tärkeä entsyymi. Se muodostuu pepsinogeenistä, jota on mahanesteessä. Muuttuakseen pepsiiniksi se kuitenkin vaatii suolahappoa. Vasta mahanesteen suolahapon vaikutuksesta voi syntyä pepsiiniä. Pepsiini hajottaa ruoan valkuaisaineita. Elimistö ei kykene käyttämään hyväkseen ruoan ravintoaineita ennen kuin niitä on esikäsitelty. Pepsiinin tehtävänä on pilkkoa valkuaisaineet sellaisiksi aineiksi, jotka voivat imeytyä suolesta. Sitten nämä aineet kuljetetaan elimistön eri osiin ja käytetään rakennusaineiksi ja energiaksi.


title: Ihmisen anatomia

text: Pepsiinin muodostamiseen tarvittava suolahappo on hyvin väkevää ja hapanta. Siksi suolahappo tuhoaa ruoan bakteereita ja muita mikro-organismeja. Sen vuoksi mahalaukun ja ohutsuolen yläosan sisältö melko steriiliä. Mahanesteen eritystä säätelee mm. aivojen autonominen, tahdosta riippumaton hermosto. Myös hormonit säätelevät mahanesteen eritystä. Veren hormonit vaikuttavat sekä mahanesteen muodostumiseen että mahalaukun liikkeisiin ja supistuksiin. Gastriinihormonilla on suuri merkitys suolahapon synnyssä.


title: Ihmisen anatomia

text:
Haima on noin sata grammaa painava rauhanen. Se sijaitsee vatsaontelossa takimmaisena. Haiman paksumpi pää sijaitsee oikealla puolella pohjukaissuolen mutkassa ja ohuempi pää lähellä pernan porttia. Haima voidaan jakaa kahteen osaan. Eksokriininen eli avoeritteinen osa toimii ruoansulatuselimenä. Toinen huomattavasti pienempi osa haimasta on endokriininen eli umpieritteinen osa. Tämä osa sijaitsee ns. Langerhansin saarekkeessa. Endokriininen osa tuottaa insuliinia
ja glukagonia.


title: Ihmisen anatomia

text: Sappirakko on pieni elin, joka on kiinnittynyt maksaan. Sappirakon tilavuus on noin 50 ml, mutta se pystyy varastoimaan maksasappea jopa 20 kertaa enemmän. Sappea erittyy maksasta ja sappi kulkee erikoistuneita sappijohtimia pitkin sappirakkoon. Sappirakosta sappineste jatkaa matkaansa ohutsuoleen ison pohjukkaissuolinystyn kohdalle sappitiehyitä pitkin. Sapen eritystä kiihdyttävät parasympaattinen hermosto sekä sekretiini. Sapen tehtävänä on hajottaa rasvat pieniksi pisaroiksi, jotta ruoansulatusentsyymit pääsevät vaikuttamaan niihin. Sappi koostuu kolesterolista, sappisuoloista ja sappiväriaineista. Kolesteroli osallistuu sappisuolojen valmistukseen.Liiallinen kolesteroli aiheuttaa sappikiviä jotka estävät sapen pääsyn pohjukaissuoleen. Sappisuolat mahdollistavat rasvojen imeytymisen siten, että ne muodostavat ohutsuolessa pieniä pallosia, joiden sisään ravintoaineen rasvahapot kulkeutuvat.


title: Ihmisen anatomia

text: Maksalla on useita toimintoja, tärkein toiminto maksassa on erilaisten myrkkyjen pilkkominen, esim. alkoholin. Maksa valmistaa sappihappoja ja pilkkoo hormoneita ja myrkkyjä. Lisäksi maksa varastoi verta, glykogeenia, vitamiineja ja rautaa.


title: Ihmisen anatomia

text: Maksan yläpinta on kupera ja alapinta lievästi kovera. Maksan verenkierto on muista elimistä poikkeavaa, sillä siihen tulee normaalisti maksavaltimoa pitkin hapekasta verta kudosten käyttöön ja siitä lähtee kolme lyhyttä maksalaskimoa, jotka yhtyvät alaonttolaskimoon ja vievät verta kohti sydäntä. Näiden lisäksi maksaan saapuu porttilaskimo, joka on jo luovuttanut happensa ruuansulatuskanavalle. Porttilaskimojärjestelmä tuo veren suolistosta ja ravinnosta imeytyneet aineet ensimmäiseksi maksaan. Tämän vuoksi maksalla on useita toimintoja.


title: Ihmisen anatomia

text: Sikiöllä maksa toimii punasolujen valmistajana, muutoin punasolut valmistuvat luuytimissä.


title: Ihmisen anatomia

text: Suolisto alkaa mahalaukun tyvestä josta alkaa pohjukaissuoli. Pohjukaissuoli on osa ohutsuolta, mutta se on 20–30 cm pitkä osa ohutsuolen alusta. Pohjukaissuoli on hapan sinne laskevan mahanesteen takia. Mahaneste pilkkoo ravintoa. Pohjukaissuolessa on erityisiä pohjukaissuolirauhasia jotka erittävät aineita. Rauhasten erittämä aine suojaa suolen limakalvoa. Puolessavälissä pohjukaissuolta mahasta tullut hapan ruokasula neutraloituu sapen ja haimanesteen vaikutuksesta.


title: Ihmisen anatomia

text: Pohjukaissuolen seinämässä on neljä kerrosta: limakalvo, limakalvon alainen kerros, lihaskerros ja sidekudoksinen ulkokerros.


title: Ihmisen anatomia

text: Ohutsuoli on ihmisruumiin pisin suoli, 3–5 metriä pitkä. Ohutsuoli voidaan jakaa osiin: pohjukaissuoleksi, tyhjäsuoleksi ja sykkyräsuoleksi. Suurin osa ravinteista imeytyy jo ohutsuolessa joten sen merkitys on kaikein tärkein. Ohutsuoli päättyy umpisuoleen.


title: Ihmisen anatomia

text: Ohutsuolen seinämässä on monta kerrosta. Uloin kerros koostuu lihassyistä, joista uloimmat ovat pitkittäinsuuntaisia ja sisemmät rengasmaisia. Niiden sisäpuolella on hermoja, verisuonia, rasvaa ja löyhää sidekudosta sisältävä kerros. Sisempänä on ohut limakalvon lihaskerros ja loput limakalvot. Limakalvo on voimakkaasti poimuttunut, minkä johdosta suolen sisäpinta on pinta-alaltaan paljon suurempi kuin ulkopinta. Laaja pinta-ala on tarpeen, jotta mahdollisimman paljon suolen läpi kulkevasta ruoan ravintoaineista voisi imeytyä elimistöön. Limakalvossa on useita miljoonia pieniä ulokkeita, joita kutsutaan nukkalisäkkeiksi eli villuksiksi.


title: Ihmisen anatomia

text: Ohutsuolen limakalvossa on runsaasti imukudosta, joka poistaa suolesta bakteereja ja muita haitallisia aineita. Erityisen paljon imukudosta on sykkyräsuolen loppupäässä. Limakalvossa on myös muita soluja, jotka erittävät limaa, hormoneja ja muita suolen toimintaan vaikuttavia aineita. Koska ohutsuolen läpi kulkee paljon ruokaa päivittäin, ovat suolen seinämän solut kovassa kulutuksessa. Solujen täytyykin uusiutua jatkuvasti. Uusia soluja muodostuu limakalvon pohjaosissa, joista ne työntyvät pintaa kohti korvatakseen vanhan solut, jotka irtoavat ja tuhoutuvat.


title: Ihmisen anatomia

text: Paksusuoli on noin 2 metriä pitkä suoli ja on ohutsuolta paksumpi. Ohutsuolen tavoin paksusuoli voidaan jakaa kolmeen osaan: umpisuoleen, varsinaiseen paksusuoleen eli koolon ja peräsuoleen. Suolen tehtävä on ottaa suolessa olevasta ruuasta nestettä ja suoloja. Mikäli paksusuoli ei toimi kunnolla se ei pysty ottamaan ruoasta vettä ja uloste on nestemäistä, ripulia. Paksusuolen sisäpinnalla on runsaasti bakteereja, jotka ovat elintärkeitä ihmiselle. Bakteerit hajottavat ainesta ja tuottavat K-vitamiinia. Materiaali jota elimistö ei tarvitse enää poistuu kehosta paksusuolen kautta peräsuoleen ja siitä eteenpäin peräaukolle.Hermosto on systeemi jossa tieto välittyy eri osien välillä neuronien ärsyyntymisen kautta. Signaalit kulkevat hermosolun sisällä sähköisesti ja solusta toiseen kemiallisesti. Hermosto voidaan jaotella kuuteen luokkaan:Ihmisen hermoston keskus on aivot, aivojen lisäksi selkäydin. Selkäytimessä tapahtuu vaistomaiset liikkeet, esimerkiksi refleksit ja muut toimenpiteet, jotka vaativat suurta nopeutta toimia. Mikäli kaikki käskyt kulkisivat aivojen kautta olisi tilanne mennyt ohitse. Aivot ja selkäydin muodostavat keskushermoston.


title: Ihmisen anatomia

text: Aivoissa käsitellään muun muassa tunteet, kokemukset, tietoisuus, muisti, aistit ja liikkuminen. Aivojen eri osilla on omat tehtävänsä, ja aivot voidaankin jakaa eri yksiköihin niiden toiminnan mukaan:


title: Ihmisen anatomia

text: Aivot voidaan jakaa myös kahteen osaan: vasempaan ja oikeaan aivopuoliskoon. Monissa tutkimuksissa on havaittu, että vasemmalla aivopuoliskolla ihminen käsittelee matemaattista, rationaalista ja liiketoimintaan liittyvää tietoa. Oikea aivopuolisko käsittelee lähinnä emotionaalista ja luovaa tietoa. Riippuu ihmisestä, kumpi puolisko hallitsee tiedon käsittelyä.


title: Ihmisen anatomia

text: Selkäydin sijaitsee ihmisellä, kuten myös muillakin selkärankaisilla, selkärangan sisässä. Selkäytimen poikkileikkaus muistuttaa hyvin paljon perhosta. Selkäranka koordinoi aivoilta saamiaan käskyjä kehon eri osiin.


title: Ihmisen anatomia

text: Keskushermosto, eli sentriaalinen hermosto, on ihmistoiminnan ydin. Keskushermostoon kuuluvat selkäydin ja aivot. Aivoissa käsitellään lähes kaikkea tietoa, jota ne saavat ympäristöstään. Selkäydin käsittelee lähinnä vaistonvaraisuuteen liittyviä asioita kuten refleksejä. Jos refleksit käsiteltäisiin aivoissa, tiedon analysointiin ja uuden käskyn antoon menisi kauan aikaa, eikä ihminen voisi toimia refleksinomaisesti.Ihmisen luuranko koostuu luista. Ihmiskehossa on noin 206 luuta ja vastasyntyneillä luita on 350. Pisin ja vahvin ihmisruumiin luu on reisiluu. Pienin luu on korvasta löytyvä jalustinluu. Luun keskustassa on ns. luuydin. Luuytimessä muodostuu uusia punasoluja. Luuydin voidaan jakaa kahteen osaan: punaiseen ja keltaiseen. Punaisessa syntyvät verisoluja. Keltainen on lähinnä rasva- ja sidekudosta. Luuranko tukee lihaksia ja antaa lihaksien kanssa ihmiselle kyvyn liikkua. Lihaksen ja luun välisenä kiinnittäjänä on jänne.


title: Ihmisen anatomia

text: Pääkallo suojaa aivoja iskuilta. Vastasyntyneellä voidaan havaita useita pään luita, mutta ajan mittaa luut luutuvat toisiinsa kiinni. Pääkalloon luetaan myös leukaluu. Leukaluu on nivelien välityksellä kiinni pääkallossa. Pääkallossa on paikat silmille ja nenälle.


title: Ihmisen anatomia

text: Selkäranka on keskellä ihmisen selkää. Sen tehtävänä on suojata selkäydintä. Selkäranka koostuu nikamista joita on yhteensä 32-35. Jokaisen nikaman välillä on ns. välilevy, joka on rustoa.


title: Ihmisen anatomia

text: Kylkiluut sijaitsevat ihmisen keskivartalossa.Ihmisellä on 24 kylkiluuta. Kylkiluut ovat kaarevia ja alkavat selkärangasta. Aikuisiässä vain kylkiluissa syntyy uusia punasoluja. Kylkiluiden tarkoitus on suojata ihmisen sisäelimiä, kuten maksaa ja keuhkoja.


title: Ihmisen anatomia

text: Reisiluu on ihmiskehon pisin, suurin ja vahvin luu. Se sijaitsee lonkkanivelen ja polvinivelen välissä.


title: Ihmisen anatomia

text: Reisiluun yläpään pallomainen osa, jossa on lonkkamaljaan niveltyvä nivelpinta on nimeltään reisiluun pää "(caput femoris)". Se pää kiinnittyy reisiluun varteen ohuehkolla reisiluunkaulalla "(collum femoris)", joka on reisiluun helpoiten murtuva osa varsinkin vanhuksilla. Reisiluun yläosassa lateraalisesti reisiluun päähän nähden sijaitsee iso sarvennoinen "(trochanter major)", hyvin tuntuva luu-uloke, johon monien pakaranseudun lihasten jänteet kiinnittyvät. Reisiluun yläosan takapinnalla lihasten peitossa puolestaan sijaitsee toinen luu-uloke, pieni sarvennoinen "(trochanter minor)", johon kiinnittyy lanne-suoliluulihas "(musculus iliopsoas)" jänne. Kolmas samankaltainen uloke on kolmas sarvennoinen "(trochanter tertius)", joka esiintyy toisinaan pienen sarvennoisen korkeudella reisiluun takapinnalla ja johon kiinnittyy osa isosta pakaralihaksesta "(musculus gluteus maximus)".Lähes koko ihmisruumista peittää lihaskudos. Lihaksien tarkoituksena on supistua ja tällä tavalla antaa ihmiselle kyky liikkua. Lihakset tarvitsevat tueksi luita ja jänteitä. Lihaskudos voidaan jakaa kolmeen tyyppiin:Sukupuolielinten tehtävänä on antaa ihmiselle kyky lisääntyä. Ihminen lisääntyy suvullisesti, siitos tapahtuu sisäisesti, ja siihen vaaditaan molempien sukupuolten sukusolut. Ihmisellä ei ole tavattu partenogeneesiä (sananmukaisesti "neitseestä syntymistä"), vaikka aihe onkin suosittu uskonnollisissa tarinoissa tunnetuimpana Raamattu.


title: Ihmisen anatomia

text:
Miehen sukusoluja, siittiöitä, syntyy päivän aikana miljoonia. Tutkimusten mukaan suomalaisilla miehillä on maailman parhainta spermaa. Arvellaan että suomalaisella miehellä 1 millilitrassa spermaa on noin 60 miljoonaa siittiötä. Yhden siittiön kypsyminen kestää noin 75 päivää. Siittiöiden osuus miehen tuottamasta siemennesteestä on noin 1 %, loppu on rakkularauhasen ja eturauhasen tuottamia eritteitä.
Naisen sukusolu, munasolu, kehittyy ainoastaa kerran kuukaudessa. Munasolu syntyy munasarjoissa meioosin kautta. Munasolu irtoaa munasarjasta kuukautiskierron keskivaiheilla. Munasolu kulkee munanjohdinta pitkin kohtuun. Mahdollinen hedelmöitys tapahtuu munanjohtimissa. Hedelmöittyneestä munasolusta käytetään termiä tsygootti.


title: Ihmisen anatomia

text: Ulospäin miehen sukupuolielimistä näkyvät siitin ja kiveksiä ympäröivä kivespussi. Kivekset ovat erkaantuneet itse ruumista koska ihmisen ruumiinläpötila on liian suuri jotta kivekset voisivat tuottaa sukusoluja. Kivekset tuottavat siittiöitä, siittiöt varastoituvat lisäkiveksiin. Sukupuoliaktin aikana siittiöt kulkeutuvat siemenjohtimia pitkin virtsaputkeen. Orgasmissa siittiöt purkautuvat virtsaputkea pitkin ulos, samalla purkautuu myös eturauhasen ja rakkularauhasen tuottamia eritteitä


title: Ihmisen anatomia

text:
Naisen sukupuolielimistön ulkoisia osia kutsutaan vulvaksi. Joskus voidaan ajatella että naisen rinnat ja nännit ovat osa naisen sukupuolielimistöä. Varsinainen sukupuolielimistö sijaitsee naisen haaroissa. Naisen sukupuolielintä kutsutaan vaginaksi tai emättimeksi. Sukupuolielimistöön kuuluvat munasarjat, munanjohtimet, kohtu, klitoris, häpyhuulet ja emätin.
Muutamia hyvin tunnettuja ulkoisia kehonosia:


title: Ihmisen anatomia

text:
Iho
Pää - Otsa - Takaraivo - Korvat - Silmät - Nenä - Suu - Hampaat - Kasvot - Leuka
Niska - Kaula - Aataminomena - Olkapäät
Käsivarsi - Kyynärpää - Ranne - Käsi - Sormet
Selkäranka - Rinta - Vatsa - Napa
Peräaukko - Lantio - Takapuoli
Jalka - Polvi - Nilkka - Pohje - Varvas


title: Ihmisen anatomia

text: Munuaiset - Umpisuoli - Virtsarakko - Aivot - Pohjukaissuoli - Silmät - Sappirakko - Sydän - Maksa - Keuhkot - Ruokatorvi - Vatsalaukku


title: Arvo Aallas

text: Arvo Sakari Aallas (7. lokakuuta 1930 Kaukola – 17. kesäkuuta 1976 Terijoki, Neuvostoliitto) oli suomalainen toimittaja ja kirjailija. Hän toimi aikakauslehtireportterina 1950-luvulla ja työskenteli Yleisradiossa 1950-luvulta alkaen vuoteen 1974 saakka. Aallas muistetaan radiokuunnelmista ja ajanviihdeohjelmista.


title: Arvo Aallas

text: Aallas oli Jaana-lehden päätoimittaja vuosina 1961–1971. Hän oli töissä Arvotekstit Ky:ssä vuosina 1970–1976 kirjoittaen artikkeleita ja kuunnelmia. Aallas käytti salanimeä "Aallos Arvo".


title: Arvo Aallas

text:
Aallas on tunnettu myös laulunsanoittajana. Hänen tunnetuimpia sanoituksia ovat Irwin Goodmanin laulama kappale "Salainen agentti", ja Tamara Lundin laulama kappale "Hyväile hyväile vaan" (säv. Toivo Kärki).
Aallas kuoli kesäkuussa 1976 Terijoella sattuneessa auto-onnettomuudessa.


title: Something Corporate

text: Something Corporate on yhdysvaltalainen rockyhtye, joka on kotoisin Orangen piirikunnasta Kaliforniasta. Yhtye on luokiteltu pop- ja punkmusiikin välimaastoon, vaikka he itse pitävät musiikkiaan pianorockina. Yhtye on ollut koossa vuodesta 1998 lähtien.


title: Laatujohtaminen

text:
Laatujohtaminen on johtamismalli, jossa laatua pyritään hallitsemaan ja johtamaan strategisesti. Laatujohtamisen ja -ajattelun tulee alkaa organisaation johdosta ja ulottua organisaation kaikkiin toimintoihin (kuten henkilöstöosastoon, myyntiin, markkinointiin).
Perinteisesti laatujohtaminen ja prosessinkehittäminen ovat ensin olleet käytössä tuotannossa, minkä jälkeen sitä on sovellettu myös muihin organisaation alueisiin kuten toimistotöihin (tietotyö). Laatujohtamisella pyritään löytämään taloudellista hyötyä, alentamalla kustannuksia ja kasvattamalla voittoja saavutetaan entistä kannattavampaa toimintaa.


title: Laatujohtaminen

text: Laatujohtaminen on ollut suosituinta valmistavassa teollisuudessa. Nykyisin sitä käytetään hyvin erilaisissa organisaatioissa: palvelualan yrityksissä, julkishallinnossa sekä ei-kaupallisissa organisaatioissa.


title: Laatujohtaminen

text: Laadunvalvonnalla mitataan tuotoksen laatua. Tilastollisen laadunvalvonnan menetelmin voidaan tarkastella laatua muun muassa tasalaatuisuuden näkökulmasta. Tasalaatuisen tuotteen valmistusprosessissa esiintyy vähän vaihtelua. Tasalaatuisuuteen pyritään, koska sen saavuttamisen jälkeen tuotoksen laatu on hallittavissa ja kehitettävissä. Niin kauan kuin satunnaisvaihtelut hallitsevat mittaustuloksia, epäkohtiin on vaikea puuttua oikealla tavalla. - Laatuajattelussa on kuitenkin siirrytty laadunvalvonnasta kohti kokonaisvaltaista laatujohtamista ja asiakaskeskeisyyttä.


title: Laatujohtaminen

text: Laatujohtamisessa lähtökohtana on asiakas. Asiakas vaikuttaa viime kädessä tuotteiden ja palveluiden kysyntään. Yrityksen toiminta on laadukasta, jos asiakas on tyytyväinen sen tuotoksiin (tuotteisiin, palveluun, informaatioon jne).


title: Laatujohtaminen

text: Organisaatiossa sovitaan laatutasotavoite. Laatujohtamisen eri osa-alueilla kuten laatujärjestelmän sertifioinnilla, auditoinneilla, laatupalkinnoilla, strategisella tavoitteenasettelulla, koulutuksella ja prossessienkehittämisellä pyritään varmistamaan, että tämä tavoite saavutetaan. Laatujohtamisessa siis toimintatapoja ja prosesseja tunnistetaan, ja sen jälkeen niitä kehitetään, esimerkiksi Demingin PDCA-ympyrän avulla (Plan Do Check Act). Laatupiirien, ja muiden laatujohtamisen työkalujen avulla pyritään myös työntekijöiden osallistumiseen, koska uskotaan että työntekijät ovat työnsä parhaita asiantuntijoita, ja heiltä saadaan parhaat ideat toiminnan kehittämistä varten.